Jo-Efeso 1 | Muma e Intanet | New World Translation (1984)\nGweth mag roho maler (3-7)\nChoko gik moko duto e Kristo (8-14)\n‘Chenro mar loso gik moko’ ka kinde ma noket osegik chuth (10)\nRoho maler keto kido ma “nyiso motelo ni wan joma biro yudo pok” (13, 14)\nPaulo goyo ne Nyasaye erokamano nikech yie mar Jo-Efeso kendo olamonegi (15-23)\n1 An Paulo, jaote Kristo Yesu kokalo kuom dwaro mar Nyasaye, andikonu un joma ler man Efeso manie winjruok achiel gi Kristo Yesu kendo mochung’ motegno e yie ka awacho niya: 2 Ng’wono mogundho kod kuwe moa kuom Nyasaye Wuonwa kod Ruodhwa Yesu Kristo mondo obed kodu. 3 Opak Nyasaye kendo Wuon Ruodhwa Yesu Kristo, nimar oseguedhowa gi gueth duto mag roho maler e polo nikech wan e winjruok achiel gi Kristo, 4 nimar noyierowa mondo wabed e winjruok achiel gi Kristo ka piny pok nochakore, mondo wabed maler kendo ma onge mbala e nyime kuom hera. 5 Nikech noyangowa motelo mondo obi otimwa wabed nyithinde owuon kokalo kuom Yesu Kristo, ka luwore gi gima more kod dwache, 6 mondo oyud pak nikech ng’wonone mogundho ma nochiwonwa e yo mang’won kokalo kuom jal mohero. 7 Kokalo kuom remb jalo, rawar nogonyowa, ee, ne owenwa kethowa nikech ng’wono mogundho mar Nyasaye. 8 Ne omiyo ng’wono mogundhono omedore kuomwa gi rieko duto kod ng’eyo tiend weche, 9 komiyowa ng’eyo wach maler ma noum mar dwache. Wach moumno en ka luwore gi gima more kod dwache owuon 10 mar timo ka luwore gi chenrone mar loso gik moko ka kinde ma ne oket osegik chuth, eka ochok gik moko duto kanyachiel e Kristo, gik manie polo kod gik manie piny. Ee, kuome 11 e ma wanie kode e winjruok achiel kendo ne oketwa joma biro yudo pok kode, wan ma Nyasaye noseyangowa motelo ka luwore gi dwaro mare kaka jal ma chopo gik moko duto moseng’ado ka luwore gi dwache, 12 mondo wan, joma osekwongo bedo gi geno kuom Kristo wami Nyasaye oyud pak nikech duong’ne. 13 Kata kamano, un bende ne ugeno kuome bang’ kane usewinjo wach mar adierano, ma en wach maber mar warruoku. Bang’ kane useyie kuome, Nyasaye notiyo gi roho maler ma ne osingo mondo oket alama kuomu. Ne otiyo gi Kristo e timo mano. 14 Roho maler en gima nyiso motelo ni wan joma biro yudo pok, mondo Nyasaye ogony joge owuon kokalo kuom rawar, mondo oyud pak gi duong’. 15 Mano e momiyo an bende, nikech asewinjo wach yie ma un-go kuom Ruodhwa Yesu kendo wach hera ma unyiso joma ler duto, 16 ok awe ma ok agoyo ne Nyasaye erokamano nikech un. Amedo dhi nyime hulo nyingeu e lamo maga 17 mondo Wuon duong’, ma en Nyasach Ruodhwa Yesu Kristo, omiu chuny mar rieko kod mar fweny, e ng’eyo malong’o chuth kuome. 18 Oseyawo wang’ chunyu mondo ung’e geno ma noluongue kod gueth mabeyo mokano kaka pok ne joma ler, 19 kendo kaka tekone duong’ miwuoro e lo joma oyie. En ka luwore gi duong’ mar nyalo ma tekone nigo, 20 ma notiyogo ka nochiero Kristo a kuom joma otho, mi okete e bade korachwich e polo 21 malo e wi sirkande duto, gi loje duto, gi teko, kod telo duto, gi nying moro amora minyalo hul, ok mana e ndaloni, to bende e ndalo ma biro. 22 Bende, noketo gik moko duto e bwo tiend Kristo, mi nokete obed jal manie wi gik moko duto e kanyakla, 23 ma en ringrene, en owuon e ma opong’e kendo omiyo gik moko duto bedo moromo.


Zaburi 73 - Holy Bible [Luo Bible 2020] - (Zab 73)\nZaburi mar Asaf. Adier Nyasaye timo maber ni jo-Israel, otimo maber ne jogo maler ei chunygi.\nAnto tiendena nodwaro kier. Ne achiegni aa kama ne anyono.\nNimar ne agombo timbe joma ochayo ji kane aneno kaka joma timbegi richo dhi maber.\nGionge gi pek moro amora kendo dendgi ber kendo otegno.\nChandruok mamako ji gin ok yudgi kendo ok githagre kaka ji mamoko thagore.\nEmomiyo sunga chalonegi thiwni mar ngʼut, kendo girwako mahundu ka law.\nGijaro ji kendo giwuoyo ka gihimo ji, nikech gichayo ji gisiko gibwogo ji ni ji biro wuoro.\nGiwacho weche polo gi dhogi to lewgi to gimakogo mwandu mag piny.\nEmomiyo jogegi doknegi kendo pakogi kendo ok giyud rach moro amora kuomgi.\nGiwacho niya, “Ere kaka Nyasaye nyalo ngʼeyo? Nyasaye Man Malo Moloyo to ongʼeyo angʼo?”\nKama e kaka joma timbegi richo chalo, ok gidew gimoro amora kendo mwandugi osiko medore ameda.\nKare asetemo ritora mondo chunya osik kaler kayiem, kendo asetemo gengʼo lwetena ni kik omul richo kayiem.\nNimar asiko achandora seche duto, kendo ayudo kum okinyi kokinyi.\nKa dine bed ni awacho kamano, to dine andhogo nyithindi.\nTo kane atemo winjo tiend gigi duto, to ne opek mohinga;\nnyaka ne adonjo kama ler mar lemo mar Nyasaye; eka nawinjo kaka gikogi nobedi.\nChutho iketogi kama poth-poth, kendo idwokogi piny mi gikethre.\nMano kaka itiekogi apoya nono, mi masiche malich lal kodgi nono!\nGilal nono ka lek ma ngʼato oleko gokinyi, omiyo e kinde ma ia malo, yaye Ruoth Nyasaye, to ok ibi dewogi mana ka kido maonge.\nKane iya owangʼ, kendo chunya winjo lit,\nto pacha nolal kendo ne abedo mofuwo, ne achalo le maonge rieko e nyimi.\nKata kamano an kodi ndalo duto, kendo imaka gi bada korachwich.\nItaya gi rieko mingʼadona kendo bangʼe ibiro tera kar duongʼ.\nEn ngʼa ma an-go e polo makmana in? Piny bende onge gi gimoro amora madwaro moloyi.\nJoma ni mabor kodi biro lal nono kendo ibiro tieko ji duto ma ok jo-adiera ne in.\nAn to berna ka an but Nyasaye. Aseketo Jehova Nyasaye Manyalo Gik Moko Duto kar pondona, kendo abiro lando gik moko duto mitimo.


Kawuono wadhialo higni 29 nyaka jangolo mar Rhumba Franco Luambo Luanzo Makiadi nowito ngimane, Bing’eyo ni nochako gongolo kojahigni 12? – Sky Fm\nKawuono wadhialo higni 29 nyaka jangolo mar Rhumba Franco Luambo Luanzo Makiadi nowito ngimane, Bing’eyo ni nochako gongolo kojahigni 12?\nWritten by Phenny Waga on October 12, 2018\nNGIMA MAR FRANCO KAPODI NOKIDORO\nPiny mangima kawuono sidho nyasi mar higni 29 chakre jangolo marahuma Franco Luambo Luanzo Makiadi nowito ngimane.\nWe kawuono walidhni matin ewi ngima mopondo mar ondiek ma ja Rhumba Franco Makiadi, mabende neen jangolo mahumbe lich lich miwuoro epiny libamba mar Democratic republic of Congo kaachiel kod piny mangima.\nFranco Luambo Luanzo Makiadi.\nBende ing’eyo ni Franco ne en jadoho marahuma kendo Nyasaye nogwedhe gi nyithindo maromo 18, kamabende 17 kuom gi negin nyiri, nyisoni neen gi nyathi mawuoyi achiel kende. Makiadi nogolo albums kata sende mag ngolo mohingo 150 kendo wero wende mohingo 1,200 ekind higni 37 manobendo epap kak jangolo mar Rhumba.\nWach mamit en ni Makiadi nonywol tarik 6/7/1938 e gweng’ moroni Sona – Bata mayudore epiny libamba mar Demoractic Republic of Congo (D.R.C). En jangolo manewero ngologo mag Rhumba kendo mopogore gi wer, nondiko nyaka wende kaachiel kod goyo gita. En achiel kwom jongolo manenyalo wer to goyo git sechegogogo (At the same time), talanta manonenore nyaka kwom jangolo machielo mar piny Kenya, mano mosenindo Musa Juma Mumbo wuod Alego Usonga. Franco nochako gwelo gita kapodi en gidoro saidi kendo mae nomiyo omiye nying mar oledhi mar “Jajuok mar gita’’ niketh nogwelo gita matamre gi nono.\nWuon mare nenyinge Joseph Emongo kendo notiyo ekambi moro mar gach okolo kata gach reru epinyonogo mar DRC, esechema min mare to neuso makati echich gweng’ moro yokono. Min gi nong’ere kaka ja ohand aswekra mahumbe pek miwuoro. Wach mamit en ni Franco negoyonega min mare gita e kibanda manouse mar neno ne giywayo jonyiepo kendo moro jogo duto manochopo nyiewo makate mar min mare. Magi duto franco netimo kapodi otiiin saidi. Wanyalowacho ni thum neringo e rembe malich miwuoro.\nNG’ANO MANOFWENYO TALANTA MAR WER MAR FRANCO?\nTalanta mar Franco nofweny gi jagogita moro manyinge Paul Ebengo Dawayon mabende emanomako lwet Franco kendo tiege mokalo ewechego mag goyo gita.\nKatakamano Franco nochako goyo thum ma serious kojahigni 12 ekinde manepodi en eband mayinge Watam mabende notelie kod jagita Dawayon. Ekinde manogocho e band onogo, Franco dwonde nemit matamre gi nono kendo noyange kaka jangolo matin maberie mogik e bandono mar Watam.\nNosiko omoro oganda bwora kalure gi talanta mar gwelo gita kaachiel kod mano mar wer at the same time. Mopogore gi weche mag ngolo en ni ekinde moko Franco noloko nyaka din kendo chako lemo e din mar Josalam (Islam).\nKochakore e higa mar 1970 nyaka 1980, nosebedo maduong’ kendo enemaneen jatend band mar TPOK Jazz band, mabende humbe nelach miwuoro epinje mag sungu kaachiel gi Africa mangima. Kaekoro ema Franco noloko din kendo wuoke Kristo nyaka e din no mar Salam, kamabende nomiye nying machielo manyien mar Abubakkar Sidiki.\nKatakamano, ehiga mar 1978, jangoloni nobedo matwoo malich miwuoro.\nNochako dhero kendo dende nosikomana kaweyore. Dhano nowacho duto manyalore kende kwoth mare nokwako piny mangima. Jii nosikomana ni “Ayawaaa, ang’omanego Franco yawa’’. Kae koro ema Franco nogolo ngolo mare mogik manyinge “Attention na Sida” mabende newuoyo matut ewi twoo makoch mar ayaka mabende koreka nodonje Afrika.\nEkinde manekoro twoo osekete piny, jangoloni nochako olokore kendo weyore gi din mar jo Salam. Nochak otise kaka ja Kristo mong’ith kendo bedo achiel kwom jolemo malich miwuoro e din mar Catholic. Franco nolemo alema nyaka chieng’ mane magoro olal kode tarik 12 dwemar 10 ehiga mar 1989 eboma maduong’ mar Brussels, Belgium kojahigni 51.\nLIMBE MAR FRANCO EBOMA MA KISUMU: THUM NOMUKO KOR MOI STADIUM\nMakiadi nolimo Kenya kendo molo eboma mar Kisumu e higa mar 1988, kamabende nomoro oganda gi ngolo mochwo chieng’ e alap tuke mar Moi Stadium. Gana gi gana mag johera Rhumba epiny mangima nomolo Kisumo mar chamo banjo.\nKatakamano wach malich notimore.\nKor ot mar alap tukeno mar Moi Stadium nomukore kendo podho kuom jomiel kamae\nFranco Luambo Luanzo Makiadikoro nohinyo oganda buora kendo nego nyaka jomamoko mathoth manowito ngimagi kanyo kanyo. Nyaka e thoo mare, Franco ema neen jatend band mar TPOK Jazz Band mabende noting’ jii kaka:\nJogwel gita: Franco Luambo, Simaro Lutumba, Mose we Sengo, Henry Bowane, Michelino Mavatiko Visi.\nJower kamoting’o nyaka johol wer: Sam Mangwana, ZitaniDalienst Ya Ntesa, Mayuala Mayoni, Michel Boyibanda, Wuta Mayi, Phillipe Lando Rossignol.\nJokudh tung’ (Saxophone): Veckys Kiamuangana Mateta, Empopo Loway.\nMoko kwom ngolo meke oting’o 12,600 letters, Ngungi, Mobutu, Azda, Kimpa Kosangameni, Pesa Position, Mamou, Matata ekind mamoko.\nOndiek Franco nokow ekar yueyo mare mogik tarik 17 dwemar 10 higa mar 1989.\nNind gi kwee Franco Luambo Luanzo Makiadi.\nFELIX TSHISEKEDI EMA OYOMBO E YIERO MAR KOM KER MANOTIMORE DR. CONGO\nbura omaki mar weyo thuolo migosi bobi wine .\njo kel mwandu kod jo ohala e bondo sub kaunti siaya yuago nok arita kwee.\nachich ma jaohala omaki ekaunti ma kilifi.


Wusyep Bwore tikin Got 3 JON 1\nTup hun ŋaiye\n1 Apo 19.29, Rom 16.23, 1Ko 1.14Ŋam Jon, miyeꞌ embep ende ŋoto sios, mainge tup eꞌe malme nin toꞌ ŋam Gaius. Ŋoihmbwaip ŋam hriphrip me nin ŋembere sekete. 2 Topoꞌe ŋam sisyeme nange ŋoihmbwaip nin ki sai bwore. Taꞌe luku pe, ŋemei ŋam, ŋam si misilihme Got ŋaiye ka embepteme nin no, na orp bwore pe, ŋaiꞌe ŋaiꞌe lalme ŋaiye na ende ka el bwore. 3 Ŋam hriphrip supule, ŋupe ŋaiye lenge toꞌ tatai syeꞌ yate jere leꞌe pe, tinge yana ŋam nange nin narp bwore miꞌ supule, topoꞌe nin ŋende ŋaiꞌe ŋaiꞌe gande wusyep mise. 4 Ŋam hriphrip supule ŋaiye ŋam masande nange lenge talah ŋam tinge jande wusyep mise.\nGaius ŋende wah bwore\n5 Ŋemei ŋam, yaŋah uku ŋaiye nin ŋende pe, ki bwore supule ŋupe ŋaiye nin nungwisme lenge toꞌ tatai syeꞌ ŋaiye yukur ŋemei nin. 6 Syeꞌ tinge si yate jere leꞌe yana poi sios ŋaiye nin ŋende ŋoihmbwaip bwore nal me tinge. Ŋemei ŋam, ungwis lenge ŋaiꞌe ŋaiꞌe ŋaiye tinge seheiꞌe ŋupe ŋaiye ka yil yaŋah no, ka yende wah tikin Got pe, luku ka ende Got ka hriphrip. 7 Tinge yalꞌe yalꞌe yende wah tikin Krais pe, tinge yukur yisilihme lenge haiten miyeꞌ tuweinge ŋaiye ka yambaꞌe ŋainde me tinge, pakai. 8 Taꞌe luku pe, poi ya mungwis lenge miyeꞌ taꞌe luku no, ya lalme gwin tuꞌe ŋaiye miyeꞌ wah no, ya mende bongolme wusyep bwore mise.\nDiotrepes ŋende pupwa\n9 Ŋam si mainge wusyep syeꞌ member malme lenge Kristen miyeꞌ tuweinge lalme ŋaiye yarp moi nin. Kom Diotrepes, kin ŋasande ŋaiye ka orp miyeꞌ ondoh tinge, kut kin yukur ŋasande wusyep poi. 10 Taꞌe luku pe, ŋupe ŋaiye ma mut pe, ma mini yip ŋaimune ŋaiye kin ŋende, topoꞌe wusyep pupwa syeꞌ ŋaiye kin gonombaiꞌe poi. Topoꞌe yukur kin ŋende ŋai ilyeh uku, kin plihe garnge ŋaiye ka ende nihararme lenge Kristen jetmam syeꞌ, topoꞌe ŋanange pakai me lenge lahmende ŋaiye da yungwisme tinge. Ŋaiye ka yende pe, ka ginyen lenge el tus wicherꞌ me sios.\nDemitrius ŋende ŋaiꞌe ŋaiꞌe bwore\n11 Ŋemei ŋam, yukur na ende ŋaiꞌe ŋaiꞌe pupwa gunde kin ŋaiye ŋende, na pakai. Kut ende ŋaiꞌe ŋaiꞌe gunde ŋaiye ki bwore. Lahmende ŋaiye ŋende ŋaiꞌe ŋaiꞌe bwore pe, kin uku talah tikin Got. O lahmende ŋaiye ŋende pupwa pe, kin yukur sisyeme Got. 12 Lenge Kristen toꞌ tatai sisyeme Demitrius pe, tinge yahraꞌe naŋ kin ŋaiye kin miyeꞌ bwore. Kin gande wusyep mise supule tikin Got bworerme. Pe poi topoꞌe mahraꞌe naŋ kin pe, yip sisyeme nange wusyep poi ki bwore mise.\n13 Wusyep ŋam wula wula ŋaiye ma mini yip, kom ŋam gwarnge ŋaiye ma minge guh tup member yip mil, pakai. 14 Ŋam ŋoihmeryembe ŋaiye sehei ma muta metekeꞌ yip, topoꞌe yip pa yetekeꞌ ŋam pe, ya mininge wusyep. 15 Hriphrip topoꞌe ŋoihmbwaip ŋumwaiye sai topoꞌe yip. Lenge ŋimei ŋam, syeꞌ tinge yember wusyep hriphrip yalme yip. Hriphrip ŋam nal me yip ilyeh ilyeh tongonose, lenge ŋimei ŋam.\n1.1 Apo 19.29, Rom 16.23, 1Ko 1.14


Zaburi 17 - Holy Bible [Luo Bible 2020] - (Zab 17)\nLamo mar Daudi. Yaye Jehova Nyasaye, yie iwinj kwayona makare; chik iti ne ywakna, chik iti ne lemona, lamona ok aa e dhok mawuondo ji.\nMad chwak michwakago oa kuomi; mad wengeni nee gima kare.\nKata obedo ni inono chunya kendo itema gotieno, kata ka itema to ok ibi yudo gimoro kuoma; asengʼado e chunya ni dhoga ok bi timo richo.\nTo kuom gik ma joma moko timo, kaluwore gi wach mowuok e dhogi, an awuon asepogora gi yore jo-mahundu.\nTienda osesiko e yoreni; tiendena pok okier.\nAluongi, yaye Nyasaye, nikech ibiro dwoka; chik iti kendo winj lamona.\nNyisie teko mar herani maduongʼ, in ma ireso ji gi lweti ma korachwich, joma pondo ne wasikgi kuomi.\nRita adimba kaka tong wangʼi, panda e bwo tipo mar bwombi,\nmondo atony e lwet joma richo ma lawa, mondo atony e lwet wasika ma dhano molwora.\nChunjegi odinore matek, kendo dhogi wuoyo gi wich teko.\nGiselawa kuonde duto, mi koro gilwora, ka wengegi ochiek, mondo gidira piny.\nGichalo sibuor ma nigi kech mar mako le, mana ka sibuor maduongʼ mopondo kokichore.\nAa malo, yaye Jehova Nyasaye, chomgi tir, mi igogi piny; resa e lwet joma richo gi liganglani.\nYaye Jehova Nyasaye, resa e lwet joma kamago gi lweti, resa e lwet jopinyni ma pokgi ni e pinyni. Itieko kech ma joma ihero nigo; yawuotgi nigi chiemo mangʼeny, kendo gikano mwandu ne nyithindgi.\nTo anane wangʼi ka ngimana nikare; ka achiewo, abiro romo ka aneno kiti kaka ichal.


Sigand Ngima: Tiyo ne Nyasaye Kuom Thuolona Duto | Puonjruok\nOhinga mar Jarito—Gocho mar Puonjruok | April 2014\nSOM E Afrikaans Albanian Amharic Arabic Armenian Armenian (Ma Imbo) Aymara Azerbaijani Azerbaijani (Cyrillic) Bengali Bicol Bislama Bulgarian Cambodian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitumbuka Cibemba Croatian Czech Danish Dholuo Drehu Dutch Efik Estonian Ewe Faransa Finnish Ga Georgian German Greek Greenlandik Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kinyarwanda Kirghiz Kirundi Kisungu Kongo Korean Kwangali Kwanyama Latvian Lingala Lithuanian Luganda Lunda Luvale Macedonia Malagasy Malay Malayalam Maltese Marathi Maya Ndebele Ndonga Nepali Ngabere Norwegian Nyaneka Nzema Oromo Ossetian Pangasinan Papiamento (Aruba) Papiamento (Curacao) Persian Polish Portuguese Punjabi Quebec (Ancash) Quechua (Ayacucho) Quechua (Bolivia) Quechua (Cuzco) Rarontongan Romanian Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Thai Tigrinya Tshiluba Tsonga Turkish Twi Tzotzil Ukrainian Umbundu Urdu Uzbek Venda Vietnamese Wallisian Waray-Waray Wolaita Xhosa Yoruba Zulu\nKaka iwachonwa gi Robert Wallen\nKaparo higini 65 masebedo katiyogo ne Nyasaye kuom thuolona duto, anyalo wacho gadier ni ngimana opong’ gi mor miwuoro. Mano ok nyis ni koro pok ayudoga pek moko makelona kuyo kata manyoso chunya. (Zab. 34:12; 94:19) Kata kamano, aseyudo gueth kendo ngimana opong’ gi mor mogundho.\nTARIK 7 dwe mar ochiko higa 1950 ne oluonga e Bethel ma Brooklyn. E kindego jood Bethel duto ne gin ji 355 mawuok e pinje mopogore opogore kendo ma hikgi nie kind 19 kod 80. Thothgi ne gin Jokristo mowal.\nKAKA NACHAKO TIYO NE JEHOVA\nKane ibatisa ka ajahigini 10\nNachako tiyo ne Jehova “Nyasaye mamor” bang’ ng’eyo adiera kowuok kuom mamana. (1 Tim. 1:11, New World Translation) Minwa nochako tiyo ne Jehova kane pod an wuoyi matin. Tarik 1 dwe mar abiriyo higa 1939 ne obatisa ka an jahigini apar e zone assembly (matinde iluongo ni chokruok mar alwora) e taon mar Columbus, mayudore Nebraska, e piny Amerka. Ka wan ji madirom mia achiel, ne wachokore e ot moro michulo mondo wawinj twak momaki ma wiye wacho ni “Loch mar Agoko Koso Loch Maketo Ji Thuolo” ma nogol gi owadwa Joseph Rutherford. Kane twagno nie kore, grup moro nochokore oko mar ot kama ne wachokoreno. Ne gidonjo e ot githuon ma gikethonwa chokruok kae to giriembowa e taondno. Ne wadhi timo chokruok e dala owadwa moro modak machiegni gi taondno mondo watiek winjo program duto. Koro inyalo neno gimomiyo wiya ok nyal wil gi odiechieng’ ma ne obatisae!\nMinwa notemo matek mondo okonya amak adiera motegno. Kata obedo ni wuonwa ne en ng’at maber, ok nohero weche mag din kata dewo kabe ahero Nyasaye. Minwa kaachiel gi Joneno moko mawuok e Kanyakla mar Omaha nojiwa ahinya.\nKAKA NE AYIERO TIYO GI NGIMANA\nKane achiegni tieko skund sekondar, nochuna ni nyaka ayier kaka ne adhi tiyo gi ngimana. E kinde rusa mar skul, an kaachiel gi mbesena mamoko ne wajatimo painia ma ndalo rusa (masani iluongo ni painia makonyo).\nOwete moko ariyo miluongo ni John Chimiklis kod Ted Jaracz mapok nodonjo e kend, kendo ma nodhi e Skul mar Gilead e klas mar abiriyo ne omi migepe mag bedo jorit alwora e gweng’wa. Dhoga nomoko ka nafwenyo ni owetego ne gin johigni piero ariyo kama. Kindego ne an jahigini 18 kendo nachiegni tieko skul. Pod anyalo paro ka Owadwa Chimiklis penja kaka daher tiyo gi ngimana bang’ tieko skul. Bang’ miye dwoko, nojiwa niya: “Ee, chak achaka tiyo ne Nyasaye kuom thuoloni duto. Ok inyal ng’eyo kuma tiyo ne Nyasaye gi thuoloni duto biro chopie.” Paro ma nomiyano kaachiel gi ranyisi maber ma ne giketo nojiwa ahinya. Omiyo bang’ tieko skul nabedo painia e higa mar 1948.\nKAKA NACHAKO TIYO BETHEL\nE dwe mar Julai 1950, an kaachiel gi jonyuolna ne wadhi e chokruok moriwo pinje ma notim Yankee Stadium, New York City. Kane an e chokruogno, ne adhi e romo moro mar joma gombo dhi tiyo e Bethel. Nandiko barua ma ne nyiso ni agombo tiyo kanyo.\nKata obedo ni wuonwa ok ne kwed tija mar painia gi dakna dala, noneno ni onego achul ot madakie gi chiemo machamo. Chieng’ moro e chak dwe mar aboro kane adhi manyo tich, narawo kama wajokawoe barupe. Nayudo barua mondikna kowuok Brooklyn. Owadwa Nathan H. Knorr ema ne ogoyo sei e baruano. Ne ondiko niya: “Waseyudo barua ma nindiko kikwayo tiyo e Bethel. Ageno ni ibiro yie tiyo e Bethel nyaka chieng’ ma Ruoth noomi. Kuom mano daher ni mondo ibi e Bethel man 124 Columbia Heights, Brooklyn, New York, tarik 7 dwe mar ochiko, 1950.”\nKane wuonwa oduogo chieng’no koa tich, nanyise ni aseyudo tich. Wuonwa nowachona ni, “Mano ber, tijno iyudo kanye?” Ne adwoke ni, “Bethel ma Brooklyn, kendo idhi chula dola 10 dwe ka dwe.” Wachno nobwoge, kata kamano nonyisa ni ka mano e gima ayiero timo, to atime maber moloyo. Mapiyo bang’ mano ne otise e higa 1953 e chokruog-distrikt ma notim Yankee Stadium.\nKa an gi painia wadwa, Alfred Nussrallah\nGima ne omora ahinya en ni osiepna miluongo ni Alfred Nussrallah ma ne watimogo painia, ne oluongwago Bethel, omiyo ne wadhi kanyachiel. Bang’e Alfred nokendo, kae to en kaachiel gi Joan jaode ne gidhi Gilead, bang’e ne oorgi kaka jomisonari e piny Lebanon, kae to bang’e ne gidok e piny Amerka ka koro Alfred en jarit-alwora.\nMIGEPE MA NATIMO KA AN BETHEL\nMigawo ma nakwongo timo e Bethel, ne en loso buge katiyo gi masin. Buk ma nakwongo loso niluongo ni What Has Religion Done for Mankind? Bang’ tieko chiegni dweche aboro e migawono, ne otera e Migawo Mochung’ ne Tij Lendo mane nie bwo Owadwa Thomas J. Sullivan. Ne amor ahinya tiyo gi owadwano kendo nwang’o lony gi rieko mathoth kowuok kuome nikech nosetiyo e riwruok mar oganda Jehova kuom higini mogwaro.\nBang’ tieko higini adek e migawono, Max Larson, ma nochung’ne masinde duto mitiyogo, nonyisa ni Owadwa Knorr dwaro nena. Nachako parora kabe nitie gimoro marach ma atimo. Chunya nokuwe kane Owadwa Knorr onyisa ni nodwaro ng’eyo kabe achano wuok Bethel machiegni. Nodwaro ng’at manyalo tiyo e ofise kuom thuolo matin, omiyo nopenja kabe nanyalo timo kamano. Nanyise ni ok ne an gi paro mar wuok Bethel mapiyo. Nayudo thuolo mar tiyo e ofise kuom higini 20.\nKinde duto asebedo kawacho niya, dine bed ni ichulo, dine ok anyalo chulo lony ma nayudo kuom Owadwda Sullivan kod Knorr, kaachiel gi owete mamoko ma ne ni Bethel kaka Milton Henschel, Klaus Jensen, Max Larson, Hugo Riemer, kod Grant Suiter. *\nOwete ma natiyogo ne gin joma ne ochanore ahinya e tije ma ne gitimo ne riwruok mar oganda Jehova. Owadwa Knorr ne en ng’at matiyo matek mondo tij Pinyruoth omedre e okang’ malach kaka nyalore. Jogo duto ma ne tiyo e ofise noyudo ka en ng’at mayot wuoyogo. Kata kapo ni ne wan gi paro mopogore e wi wach moro, pod ne wan thuolo nyise pachwa maok waluor ni odhi balo kodwa.\nChieng’ moro Owadwa Knorr nowuoyo koda e wi timo gik manyalo nenore ni tindo tindo. Kuom ranyisi, nonyisa ni kinde ma nochung’ne masinde duto mitiyogo, Owadwa Rutherford ne nyalo goyone simu ma wachne niya: “Owadwa Knorr, sama wang’ iwuok e tich godhiambo ikowna raba mag pensil. Iketnagi e mesa manie ofisa.” Owadwa Knorr nowachona ni gima nojatimo mokwongo kosegone simu, en dhi kawo rabago kae to osoyogi e ofukune. Kae to kapok ochopo godhiambo oterogi e ofis Owadwa Rutherford. Mano ne en gima nenore ni tin, kata kamano ne en gima duong’ e wang’ Owadwa Rutherford. Bang’e Owadwa Knorr nonyisa niya: “Aheroga bedo gi pensil moyiedh mabith. Omiyo kiyie to ketnaga moko moseyiedhi e mesana okinyi kokinyi.” Kuom higini mang’eny, nabedo kayiedhone pensil kendo ketone e wi mesane.\nOwadwa Knorr nohero paronwa kaka en gima ber ahinya chiko itwa malong’o sama inyisowa ni watim gimoro. Chieng’ moro nochika kaka nonego alos wach moro to ne ok achiko ita malong’o. Omiyo natimo gimoro ma nokuodo wiye ahinya. Wachno ne litna ahinya mi andiko barua ka agoyogo mos kendo kwayogo mondo kanyalore, to ogola e ofise. Bang’ yudo barua gokinyino, Owadwa Knorr nobiro e mesana kama atiye mowachona niya: “Robert, asesomo barupi. Ketho to ne iketho adier. Kata kamano ne wasewuoyo kodi e wachni kendo an gadier ni chieng’ machielo ibiro chiko iti malong’o. Wadhi nyime gi tich.” Nagoyone erokamano ahinya kuom nyisa ng’wono.\nKAKA NADONJO E KEND\nBang’ tiyo e Bethel kuom higini aboro, ne aonge gi paro moro amora mar wuok Bethel. Kata kamano parono nolokore. E kinde ma ne itimoe chokruok moriwo pinje e Yankee Stadium koda e Polo Grounds e higa 1958, ne aromo gi nyaminwa moro miluongo ni Lorraine Brookes, ma ne wang’erego e higa 1955 ka en painia e taon mar Montreal, e piny Kanada. Gima nomora kode ne en chuny mar tiyone Jehova kamoro amora ma ne inyalo oree. Lorraine ne nigi chenro mar dhi e Skul mar Gilead. Kane en jahigini 22, nogwele e klas mar 27 e higa 1956. Bang’ ae skundno nomiye migawo mar bedo jamisonari e piny Brazil. An gi Lorraine ne wachiero osiep ma ne nie kindwa kane waromo kendo e higa 1958, noyie gi kwayona mar mondo wakendre. Ne wachano kendore e higa maluwo kendo tiyo tij misonari ka wan kanyachiel.\nKane anyiso Owadwa Knorr paro ma ne an-gono, nojiwa ni waritie kuom higini adek kapok wakendore, mondo omi wati e Bethel man Brooklyn bang’ kend. Kindego, mondo joma okendore odong’ e Bethel, achiel kuomgi ne dwarore ni obed ni osetiyo Bethel kuom higini apar kata mokalo kanyo to nyawadgi obed ni osetiyo kuom higini adek ka tin. Omiyo kapok wakendore, Lorraine noyie tiyo e Bethel man Brazil kuom higini ariyo kae to hike mar adek otiyo ka en e Bethel man Brooklyn.\nKuom higini ariyo, ne wajotudore mana kokalo kuom barua. Nengo mar goyo simo ne ni malo ahinya to e-mail bende ne onge kindego! Kane wakendore tarik 16 Septemba 1961, Owadwa Knorr ema nogolonwa twak mar kend. En adier ni rito higini adekgo ne bornwa ndi. Kata kamano, sani ka waparo higini 50 mwasebedogo e kend, wan gi mor miwuoro kendo wayie ni kare ne watimo gima owinjore kodwa chuth kuom rito!\nChieng’ aruswa. Kowuok koracham: Nathan H. Knorr, Patricia Brookes (nyamin Lorraine), Lorraine kod an, Curtis Johnson, Faye kod Roy Wallen (ma gin jonyuolna)\nE higa 1964, nayudo migawo mar bedo jarit malimo ofise mag Bethel manie pinje mamoko. E kindego, nyiminewa mokendi ne ok oyienegi dhi e limbego gi chwogi. Lokruok ne otim e higa 1977 ma oyienegi dhi kodgi. E higano, an gi Lorraine ne wadhi kanyachiel gi Grant Suiter gi Edith jaode e limo ofise man Jerman, Austria, Greece, Cyprus, Turkey, kod Israel. Chop sani, aselimo ofise machopo 70 e piny mangima.\nKinde moro kane wadhi Brazil e higa 1980, ne walimo taon mar Belém, kama Lorraine kinde moko ne lendoe ka en jamisonari. Ne walimo koda owetewa moko ma ne ni Manaus. Kane wan e stadium moro kigolo twak, ne waneno grup moro ma ne ok luw tim Jo-Brazil mar joma mine nyodho lemb mon wetegi ka gimosore to chwo jako bad chwo wetegi. Nikech ang’o?\nNe gin owetewa ma nigi tuwo mar dhoho mawuok e gweng’ moro ma ne olosnegi e bungu mar Amazon. Mondo kik tuwono landre, ne ok gidwar mosore gi joma moko e chokruogno. Kata kamano, wiwa ok bi wil gi mor ma ne gin-go kendo wachno nomulo chunywa ahinya! Mano nyiso adiera mag weche ma Isaya nowacho niya: “Jotichna nower ni kech mor manie chunygi.”—Isa. 65:14.\nGUETH MA WASEYUDO E NGIMAWA\nAn gi Lorraine wasebedo ka waparo higini mokalo piero auchiel ma wasechiworego e tiyo ne Jehova. Wamor ahinya gi gueth ma waseyudo kuom weyo mondo Jehova otawa kotiyo gi riwruok mare. Kata obedo ni ok anyal limo ofise kaka ne atimo chon, pod anyalo chopo migepe ma an-go pile ka pile ka an jakony mar Bura Maduong’, katiyo kanyachiel gi Komiti mar Jocheno (Coordinators’ Committee) koda Komiti Mochung’ ne Tij Lendo. Amor ahinya ni an bende ariwo lwedo e konyo owetewa e piny mangima e yo machalo kamano. En gima jiwowa ahinya neno owete gi nyimine mang’eny matiyo ne Jehova kuom thuologi duto ka gin gi chuny machalo gi mar janabi Isaya ma nowacho niya: “An ka; ora.” (Isa. 6:8) Gima owete gi nyiminego timo nyiso adiera mag weche ma jarit-alwora moro nowachona chon niya: “Chak achaka tiyo ne Nyasaye kuom thuoloni duto. Ok inyal ng’eyo kuma tiyo ne Nyasaye e thuoloni duto biro chopie.”\n^ par. 20 Mondo iyud sigand ngima mag moko kuom owetegi, ne The Watchtower maluwogi: Thomas J. Sullivan (Agost 15, 1965); Klaus Jensen (Oktoba 15, 1969); Max Larson (Septemba 1, 1989); Hugo Riemer (Septemba 15, 1964); kod Grant Suiter (Septemba 1, 1983).\nBed gi Yie Kaka Musa\nBe ‘Ineno Nyasaye Maok Ne’?\nSIGAND NGIMA Tiyo ne Nyasaye Kuom Thuolona Duto Osemiyo Atimo Mathoth\nOnge Ng’at Manyalo Tiyo ne Ruodhi Ariyo\nBed gi Chir Jehova e Jakonyni!\nBe Imor Ng’eyo ni Jehova Rangowa Mondo Oritwa?\nText Yore mag golo buge mag digital OHINGA MAR JARITO—GOCHO MAR PUONJRUOK April 2014\nOHINGA MAR JARITO—GOCHO MAR PUONJRUOK April 2014


Mathayo 8 - Holy Bible [Luo Bible 2020] - (Mat 8)\nKane olor piny koa e bath got malo, oganda maduongʼ ne luwo bangʼe.\nNgʼat moro man-gi dhoho nobiro mogoyo chonge piny e nyim Yesu, kendo nowachone niya, “Ruoth, kiyie to inyalo pwodha.”\nYesu norieyo bade momulo ngʼatno. Nowachone niya, “Ayie, pwodhri!” Gikanyono nochango kuom dhohone.\nEka Yesu nowachone niya, “Ne ni ok inyiso ngʼato wachni. To dhiyo mondo inyisri ne jadolo, kendo ichiw mich ma Musa nochiko, mondo obed ranyisi ne gin.”\nKane Yesu osedonjo ei Kapernaum, ja-Kenturo moro nobiro ire, kakwaye kony.\nNowacho niya, “Ruoth, jatichna aweyo koriere piny dala, ka ok onyal chuth, kendo kowinjo marach moloyo.”\nYesu nowachone niya, “Abiro dhi mi achange.”\nJa-Kenturo nodwoko kawacho niya, “Ruoth, ok awinjora ibi idonji ei oda. To wach mana wach kende, to jatichna biro chango.\nKane Yesu owinjo wach ngʼatno, nohum nono kendo nowachone joma ne luwo bangʼe niya, “Awachonu adier ni pok ayudo kata ngʼat achiel e piny Israel ma nigi yie maduongʼ machal kama.\nAwachonu ni ji mangʼeny biro biro koa yo wuok chiengʼ gi yo podho chiengʼ kendo ginikaw keregi kaachiel gi Ibrahim, Isaka gi Jakobo e nyasi mar chiemo manobed e pinyruodh polo.\nTo jokanyo mag pinyruoth to nodir oko e mudho mandiwa, kama ji nobed gi ywagruok malich ka gimwodo lekegi.”\nEka Yesu nowachone ja-Kenturo niya, “Dhiyo! Biro timoreni mana kaka iseyie ni notimreno.” Kendo jatichne nochango e sa nogono.\nKane Yesu obiro e od Petro, noneno min chi Petro ka onindo e kitanda, ka en-gi midhusi.\nNomulo lwete mi midhusi noweye, kendo noa malo mochako miyogi chiemo.\nKa nochopo odhiambo, nokelne ji mathoth mane nigi jochiende, kendo noriembo jochiendego oko gi wach, bende nochango ji duto mane tuo.\nMano notimore mondo ochop gima nowachi gi dho Janabi Isaya niya, “Nokawo nyawo marwa kendo notingʼo tuochewa.”\nKane Yesu oneno oganda maduongʼ kolwore, nogolo chik mondo gingʼad nam gidhi loka nam komachielo.\nEka japuonj chik nobiro ire mowachone niya, “Japuonj, abiro luwi kamoro amora midhiye.”\nJapuonjrene machielo nowachone niya, “Ruoth, yiena adhi ayik wuonwa mondi.”\nTo Yesu nowachone niya, “In luwa, kendo we joma otho oik jogegi motho gin giwegi.”\nEka nodonjo ei yie kendo jopuonjrene noluwe.\nTo apoya nono, ahiti mangʼongo notugore e nam, mi apaka nochako tago yie koni gi koni. To Yesu noyudo nindo otero.\nJopuonjre nodhi ire mochiewe, kagiwachone niya, “Ruoth, reswa! Wadhi nimo!”\nNodwokogi niya, “Angʼo momiyo uluor kamano, yaye un joma nigi yie matin?” Eka Yesu nochiewo mokwero yembe gi apaka, mi nam nolingʼ thi.\nJogo nohum nono, kendo negipenjore niya, “Ma en ngʼat manade? Kata mana yembe gi apaka bende winje!”\nKane ochopo loka komachielo e gwengʼ mar Gadarena, chwo ariyo mane nigi jochiende nowuokne e gunda mar liete moromo kode. Ne giger ahinya maonge ngʼama ne nyalo kalo kanyo.\nNe gikok matek niya, “Idwaro angʼo irwa ka, Wuod Nyasaye? Dibed ni isebiro ka mondo isandwa ka ndalo moketi pok ochopo?”\nTo mochwalore matin koa kama negintie, kweth maduongʼ mar anguro moko ne kwayo.\nNowachonegi niya, “Dhiuru!” Omiyo jochiendego nowuok kuom ji ariyogo mi gidonjo ei angurogo, kendo kweth duto kar rombgi noringo matek koluwo aridiridi mochomo nam mi giduto ne githo ei pi.\nJoma ne rito angurogo noringo oa mine gidhi e dala mi ginyiso ji gima notimoreno, kaachiel gi gima noyudo osetimore ne joma ne nigi jochiende.\nEka ji duto manodak e dalano nowuok oko mondo girom gi Yesu. To kane ginene, negiywagorene mondo oa e gwengʼ-gi.


Mariko 10 - Holy Bible [Luo Bible 2020] - (Mar 10)\nYesu noa kanyo modhi e gwengʼ mar Judea man loka aora Jordan. Oganda maduongʼ nochako obiro ire, kendo nopuonjogi kaka nojatimo kinde duto.\nJo-Farisai moko nobiro moteme kapenje niya, “Bende chik oyie mondo ngʼato oketh keny gi chiege?”\nNodwokogi niya, “Angʼo mane Musa ochikou mondo utim?”\nNegiwacho niya, “Musa noyie mondo dichwo ondik barup weruok mar ketho keny eka oriembe.”\nYesu nodwokogi niya, “Musa nondikonu chikni nikech chunyu matek.\nTo chakre chwech piny, Nyasaye nochweyogi dichwo gi dhako.\n‘Kuom mano, dichwo nowe wuon kod min kendo nopadre gi chiege,\nmi ji ariyogo nobed ringruok achiel.’ Omiyo koro ok gin ji ariyo, to gin ringruok achiel.\nKuom mano, gima Nyasaye oseriwo kaachiel kik dhano moro amora pogi.”\nKane gidok e ot kendo, jopuonjre Yesu nopenje kuom wachni.\nJi ne kelo nyithindo matindo ir Yesu mondo ogwedhgi, to jopuonjre nokwerogi.\nKane Yesu oneno gima jopuonjrene timo, nokecho kodgi, mi owachonegi niya, “Weuru nyithindo matindo obi ira kendo kik utamgi, nikech pinyruoth Nyasaye en mar ji machal ka magi.\nAwachonu adier ni ngʼato ma ok orwako pinyruoth Nyasaye kaka nyathi matin ok nodonji ngangʼ.”\nNokawo nyithindogo motingʼo e bade, eka noketo lwete kuomgi, mi ogwedhogi.\nKane Yesu ochako wuoth dhi, ngʼat moro noringo obiro ire mogoyo chonge piny e nyime. Ngʼatni noloso kode kapenje niya, “Japuonj maber, en angʼo monego atim mondo eka ayud ngima mochwere kaka girkeni mara?”\nYesu nodwoke kapenje niya, “Angʼo momiyo iluonga ni ngʼama ber? Onge ngʼama ber makmana Nyasaye kende.\nNodwoke niya, “Japuonj, magi duto aserito nyaka aa tin-na.”\nYesu nongʼiyo wuowino mohere, eka owachone niya, “Gimoro achiel ema iremo. Wuogi idhi ilok mwanduni duto ma in-go pesa mondo ipog joma odhier, eka inibed gi mwandu mokan e polo. Bangʼ timo kamano to bi mondo iluwa.”\nKa ngʼatno nowinjo wachno, nomieno wangʼe, moa kanyo ka chunye lit, nikech ne en-gi mwandu mathoth ahinya.\nTo Yesu nongʼicho koni gi koni, eka owacho ni jopuonjrene niya, “Mano kaka en gima tek mondo ja-mwandu odonji e pinyruoth Nyasaye!”\nJopuonjrene nowuoro wechegego. To Yesu nomedo wuoyo kodgi kawacho niya, “Nyithindo, mano kaka en gima tek mondo ngʼato odonji e pinyruoth Nyasaye!\nYot mondo ngamia okadhi e wangʼ sandan moloyo jamoko donjo e pinyruoth Nyasaye.”\nJopuonjrene nomedo wuoro mi giwacho kendgi niya, “Kare en ngʼa manyalo kwo?”\nTo Yesu nongʼiyogi tir mi owachonegi niya, “Mano en gima ok nyalre kuom dhano, to ok kuom Nyasaye, nimar kuom Nyasaye to gik moko duto nyalore.”\nPetro nowachone niya, “Wan waseweyo gik moko duto mondo waluwi.”\nTo Yesu nodwoke kawacho niya, “Awachonu adier ni onge ngʼato moseweyo dalane, kata owetene, kata nyiminene, kata min-gi, kata wuon-gi, kata nyithinde, kata puothene, nikech An kendo nikech Injili,\nTo ji mangʼeny masani okwongo nobed chien mogik, kendo joma sani ni chien mogik, nobed mokwongo.”\nKoro ne gin e yo gidhi Jerusalem, ka Yesu otelo nyimgi kendo jopuonjre noyudo ohum nono, to joma ne luwogi ne luoro omako. Yesu nochako okawo jopuonjre apar gariyo otero tenge monyisogi gima ne dhi timorene.\nNowachonegi niya, “Eri wadhi nyaka Jerusalem, kendo Wuod Dhano ibiro ndhogi mi chiw e lwet jodolo madongo gi jopuonj chik. Gibiro ngʼadone buch tho mi gichiwe ne joma ok jo-Yahudi,\nmondo ojare, mi ngʼudh olawo kuome kendo chwade mi nyaka ginege. To bangʼ ndalo adek obiro chier.”\nBangʼe Jakobo gi Johana, mane gin yawuot Zebedi, nobiro ire mowachone niya, “Japuonj, wadwaro mondo itimnwa gimoro amora mwakwayi.”\nYesu nopenjogi niya, “Udwaro ni atimnu angʼo?”\nNegidwoke niya, “Yie mondo kidwogo e duongʼni maler to iket achiel kuomwa obed e badi korachwich to machielo e badi koracham.”\nYesu nowachonegi niya, “Ok ungʼeyo gima ukwayo. Bende unyalo madho kikombe ma amadho kata yudo batiso machal gi mitisago?”\nNegidwoke niya, “Wanyalo.” Yesu nowachonegi niya, “En adier ni ubiro metho e kikombe ma amethoe mi obatisu gi batiso mitisago,\nto bedo e bada ma korachwich kata ma koracham ok an ema achiw. Kuondego gin mag jogo mane oiknegi chon.”\nKane jopuonjre apar mamoko nowinjo wachno, ne gisin gi Jakobo gi Johana.\nUn to ok un kamano. Kar timo kamano, to ngʼato angʼata madwaro bedo maduongʼ e dieru nyaka bedi jatichu,\nkendo ngʼato angʼata madwaro bedo ngʼat mokwongo nyaka bed misumba ji duto.\nNikech kata mana Wuod Dhano ne ok obiro mondo ji otine, to nobiro mondo otine ji kendo mondo ochiw ngimane obed gima iwarogo ji mangʼeny.”\nBangʼe negibiro Jeriko, to kane oyudo Yesu gi jopuonjrene kaachiel gi oganda maduongʼ aa e dalano, muofu moro miluongo ni Bartimayo (tiende ni “wuod Timayo”) nobet e bath yo ka okwecho.\nKane owinjo ni en Yesu ja-Nazareth, nochako kok niya, “Yesu, Wuod Daudi, yie ikecha!”\nThoth ji mane ni kanyo nokwere kendo nowachone ni olingʼ thi, to nomedo goyo koko niya, “Wuod Daudi, yie ikecha!”\nYesu nochungʼ mowacho niya, “Luongeuru obi ira ka.” Omiyo negiluongo muofuno ka gikone niya, “Bed gichir! Aa malo! Oluongi.”\nNgʼatno nodiro suka mane oumorego kucha, mi ochikore ochungʼ gi tiende modhi ir Yesu.\nYesu nopenjo ngʼatno niya, “Angʼo midwaro mondo atimni?” To muofuno nodwoke niya, “Japuonj, adwaro ni mondo anen.”\nEka Yesu nowachone niya, “Dhiyo, yie mari osechangi. Gikanyono ngʼatno nochako neno, kendo noluwo bangʼ Yesu kowuotho e yo.”


Tim jo-Lawi 1 - Holy Bible [Luo Bible 2020] - (TiLa 1)\nTim jo-Lawi 1\nEka Jehova Nyasaye noluongo Musa mowuoyo kode gie Hemb Romo. Nowachone niya,\nWachne nyithind Israel kiwacho kama: Ka ngʼato kuomu kelo chiwo ne Jehova Nyasaye, to onego okel chiwo mag chiayo kaka dhok kata rombe.\nKa chiwo en misango miwangʼo pep mar dhiangʼ, to nyaka obed mana mano madichwo maonge songa. Nyaka to ochiwe e dho Hemb Romo mondo omi Jehova Nyasaye oyie kode.\nNyaka oket lwete ewi misango miwangʼo pep, mi Jehova Nyasaye noyie gi misangono mondo obed gima opwodhgo richone.\nKendo enoyangʼ nyarwath e nyim Jehova Nyasaye, eka yawuot Harun ma bende gin jodolo nokel remo, kendo ginikir remo molworo kendo mar misango kendo mochomore gi dho Hemb Romo.\nEka noyangʼ rwadhno kaka misango miwangʼo pep kendo enopoge matindo tindo.\nEka yawuot Harun jadolo nomok mach e kendo mar misango, kendo ginichan yien ewi mach.\nBangʼe yawuot Harun ma jodolo nochan lemo duto kaka wich gi boche ewi yien manie mach mar kendo mar misango.\nEnoluoki jamb-ich gi tiendene gi pi, kendo jadolo nowangʼ-gi duto ewi kendo mar misango. En misango miwangʼo pep, madungʼ tik mangʼwe ngʼar ni Jehova Nyasaye.\nTo ka chiwono en misango miwangʼo pep nowuogi kuom jamni kata kuom rombe kata diek, to nyaka ochiw mano madichwo maonge songa.\nKendo mondo onege e bath kendo mar misango yo nyandwat nyim Jehova Nyasaye, eka jodolo magin yawuot Harun nokir rembgi ewi kendo mar misango bathe koni gi koni.\nKendo nongʼade matindo tindo, eka jadolo nochan-gi ewi yien manie wi kendo mar misango wich kod boche.\nTo noluok jamb-ich gi tiendene kod pi, eka jadolo nokelgi duto mi nowangʼ-gi ewi kendo mar misango. En misango miwangʼo pep, madungʼ tik mangʼwe ngʼar e nyim Jehova Nyasaye.\nTo ka misango miwangʼo pep michiwone Jehova Nyasaye gin mana winy, to koro nyaka okel mana akuch odugla kata nyathi akuru.\nJadolo nokele e kendo mar misango, kendo nochod wiye, eka owangʼe ewi kendo mar misango, kendo rembe nobii michwer e bath kendo mar misango.\nEnogol oswakone gi gik moko manie i oswakone mowitgi oko e bath kendo mar misango, yo wuok chiengʼ kama otimo buru.\nEka enobare gi e bwombe, to ok nopoge chuth, kendo bangʼe jadolo nowangʼe ewi kendo mar misango, kokete ewi yien manie mach. Ma en misango miwangʼo pep, ma en misango miwangʼo gi mach, madungʼ tik mangʼwe ngʼar ni Jehova Nyasaye.\nTim jo-Lawi 1:1\nTim jo-Lawi 1:2\nTim jo-Lawi 1:3\nTim jo-Lawi 1:4\nTim jo-Lawi 1:5\nTim jo-Lawi 1:6\nTim jo-Lawi 1:7\nTim jo-Lawi 1:8\nTim jo-Lawi 1:9\nTim jo-Lawi 1:10\nTim jo-Lawi 1:11\nTim jo-Lawi 1:12\nTim jo-Lawi 1:13\nTim jo-Lawi 1:14\nTim jo-Lawi 1:15\nTim jo-Lawi 1:16\nTim jo-Lawi 1:17


Ingʼeyo chike mawacho ni: ‘Kik ineki, kik iterri, kik ikwal, kik ihang wach, kik imechi, luor wuonu gi minu.’ ”\nIngʼeyo chike mawacho ni: ‘Kik iterri, kik ineki, kik ikwal, kik ihang wach, luor wuonu gi minu.’ ”\n Kane jo-Farisai owinjo ni Yesu osengʼengʼo jo-Sadukai, ne gichokorene kaachiel. Achiel kuomgi, mane en ngʼat molony ahinya e chik noteme kapenje niya, “Japuonj, chik maduongʼ mogik kuom Chike en mane?” Yesu nowachone niya, “ ‘Her Jehova Nyasaye ma Nyasachi gi chunyi duto, kendo gi paroni duto, kendo gi riekoni duto.’ Ma e chik mokwongo kendo maduongʼ mogik. To mar ariyo bende chal kode kamano, ni, ‘Her wadu kaka iherori iwuon.’ Kitepe chik duto kod Jonabi omoko e chike ariyogi.”\n Eka ngʼat moro nobiro ir Yesu mopenje niya, “Japuonj, en angʼo maber monego atim mondo eka ayud ngima mochwere?” To Yesu nowacho niya, “Angʼo momiyo ipenja kuom gima ber? Nitie mana Ngʼat achiel kende maber. Ka idwaro donjo e ngima to rit chike.” Ngʼatno nopenje niya, “Chike mage?” Yesu nodwoko ni, “ ‘Kik ineki, kik iterri, kik ikwal, kik ihang wach, luor wuonu gi minu, kendo her wadu kaka iherori iwuon.’ ”\n “Japuonj, chik maduongʼ mogik kuom Chike en mane?” Yesu nowachone niya, “ ‘Her Jehova Nyasaye ma Nyasachi gi chunyi duto, kendo gi paroni duto, kendo gi riekoni duto.’ Ma e chik mokwongo kendo maduongʼ mogik. To mar ariyo bende chal kode kamano, ni, ‘Her wadu kaka iherori iwuon.’ Kitepe chik duto kod Jonabi omoko e chike ariyogi.”\n “To beduru motangʼ gi ji, nimar gibiro ketou e lwet buche mag gwengʼ, kendo gibiro rodhou gi del e sinagokegi. To nikech nyinga, noteru e nyim jotelo gi ruodhi kendo nubednegi kaka joneno kaachiel gi joma ok jo-Yahudi. To ka gimakou to kik uparru kuom gima duwachi, kata kaka unyalo wuoyo kodgi. Nomiu gima uwacho e sechego, nimar un uwegi ok ema unuwuo, to Roho Maler mar Wuonu ema nowuo kokalo kuomu. “Ngʼato nondhogi gi owadgi mondo onegi, kendo wuoro nondhog nyathine; nyithindo nongʼany ne jonywolgi kendo nomi neg-gi. Ji duto nochau nikech an, to ngʼat ma ochungʼ motegno nyaka giko ema noresi.\n Kik ubed gi gowi mar ngʼato, makmana gowi mar hera, nimar ngʼama ohero wadgi osechopo Chik. Chikego wacho niya, “Kik iterri, kik ineki, kik ikwal, kik igomb gir wadu,” kod chike mamoko duto moriw e chik achiel mawacho niya, “Her wadu kaka iherori iwuon.” Hera ok tim gima rach ni wadgi. Kuom mano, hera ema ochopo chike duto. To timuru kamano ka uwinjo tiend gik matimore ndalogi. Sa osechopo mondo uchiew ua e nindo maru, nikech warruok marwa koro okayo machiegni moloyo chiengʼ mane wayie mokwongo. Otieno chiegni rumo kendo ru piny chiegni. Omiyo waweuru timbe mag mudho, to wamanreuru gi gige lweny mag ler. Wadaguru e ngima mobidhore kaka joma ni e ler mar odiechiengʼ, ka waweyo kit richo duto kaka, tugo e thum, mer, terruok, anjawo, dhawo kod nyiego. Kar timo kamano, to rwakreuru gi Ruoth Yesu Kristo, kendo kik uchan e pachu kaka unyalo timo gik ma ringruok gombo.\n Achiel kuom jopuonj chik nobiro moyudo ka gimino wach. Kane owinjo ka Yesu odwokogi kare, nopenje niya, “Kuom Chike duto mag Nyasaye, en mane maduongʼ moloyo chike moko duto?” Yesu nodwoke kawacho niya, “Chik achiel maduongʼ moloyo en ma: ‘Winjuru, yaye jo-Israel, Jehova Nyasaye ma Nyasachwa en Jehova Nyasaye achiel. Her Jehova Nyasaye ma Nyasachi gi chunyi duto kendo gi paroni duto, gi riekoni duto, kendo gi tekoni duto.’ Chik maduongʼ mar ariyo en ni, ‘Her wadu kaka iherori iwuon.’ Onge chik maduongʼ moloyo magi.” Ngʼatno nodwoke niya, “Iwacho kare, Japuonj. In kare kiwacho ni Nyasaye en achiel maonge moro machielo makmana En. Ka ihero Nyasaye gi chunyi duto gi riekoni duto gi tekoni duto, kendo kihero wadu kaka iherori iwuon to mano duongʼ moloyo misango miwangʼo pep gi misengini mamoko.” Kane Yesu oneno ni ngʼatno odwoke gi rieko, nowachone niya, “Ok in mabor gi pinyruoth Nyasaye.” Chakre kanyo onge ngʼato kata achiel manohedhore penje penjo moro kendo.\nMusa nobedo gi Jehova Nyasaye kuno kuom ndalo piero angʼwen odiechiengʼ gotieno, ka ok ocham makati kata modho pi. Kendo nondiko weche mag singruokgi e kite mopa miluongi ni Chike Apar.\nRapar mar Chik 4:13\nNe owachonu singruokne, ma gin Chike Apar, mane ochikou mondo uluw kendo ne ondikogi e kite mopa ariyo.\nRapar mar Chik 10:4\nJehova Nyasaye ne ondiko e kite mopagi weche mane ondikoe mokwongo, mane gin Chike Apar, mane owuoyogo kodu e got gi ei mach, e chiengʼ chokruok maler. Bangʼe Jehova Nyasaye nomiyagi.\nRapar mar Chik 5:7-22\n “Kik ubed gi nyiseche mamoko e nyima. Kik ulos nyasaye milamo maket gi kido moro amora, e polo malo kata e piny mwalo kata e bwo pi. Kik ukulrunegi piny; bende kik ulamgi, nimar an Jehova Nyasaye ma Nyasachu, an Nyasaye ma janyiego kendo akumo nyithindo nikech richo mar wuonegi chakre tiengʼ mar adek nyaka mar angʼwen mar jogo mamon koda, to anyiso hera ni tienge gana gi gana mar jogo mohera kendo morito chikena. Kik uti gi nying Jehova Nyasaye ma Nyasachu e yo ma ok owinjore, nimar Jehova Nyasaye ok nongʼwon ne ngʼato angʼata matiyo gi nyinge e yo marach. Rituru chiengʼ Sabato kendo ukete obed maler, kaka Jehova Nyasaye ma Nyasachu osechikou. Tiuru kuom ndalo auchiel kendo uti tijeu duto, to chiengʼ mar abiriyo en Sabato ne Jehova Nyasaye ma Nyasachu. Chiengʼno ok unutim tich moro amora, bed ni un kata yawuotu kata nyiu kata jotiju machwo kata mamon, kata rwethu, pundau kata jambu moro amora, kata jodak manie dieru mondo jotiju ma yawuowi kata ma nyiri oyudie thuolo mar yweyo kaka in. Paruru ni ne un wasumbini e piny Misri kendo Jehova Nyasaye ma Nyasachu nogolou kuno gi teko maduongʼ korieyo bade. Kuom mano Jehova Nyasaye ma Nyasachu osechikou mondo urit chiengʼ Sabato. Luor wuonu gi minu mana kaka Jehova Nyasaye ma Nyasachu osechikou, mondo udagi amingʼa kendo mondo udhi maber e piny ma Jehova Nyasaye ma Nyasachu miyou. Kik ineki. Kik iterri. Kik ikwal. Kik ihang wach ne wadu. Kik igomb chi wadu. Kik igomb od wadu kata lope kata jatije ma wuowi kata jatije ma nyako, kata rwadhe, kata pundane kata gire moro amora.” Magi e chike mane Jehova Nyasaye owachone chokruok gi dwol maduongʼ e got koa e mach, rumbi kod mudho mandiwa kendo ne ok omedo gimoro. Eka ne ondikogi e kite ariyo mopa mi omiyagi.\nRapar mar Chik 6:21\nTo iwachne niya, “Ne wan wasumb Farao e piny Misri, to Jehova Nyasaye ne ogolowa Misri gi teko maduongʼ.\nRapar mar Chik 10:1-5\n E kindeno Jehova Nyasaye nowachona niya, “Paa kite ariyo machal gi mane okwongo ka, mondo ibi ira e got kendo ilos Sanduk bao. Abiro ndiko e kitego weche mane ni e kite mopa mokwongo mane itoyo, eka iketgi e sandugno.” Omiyo ne aloso Sandug Muma gi yiend siala, mine apayo kite ariyo machal gi mane okwongo ka, eka ne adhi e got gi kite ariyogo katingʼo e lweta. Jehova Nyasaye ne ondiko e kite mopagi weche mane ondikoe mokwongo, mane gin Chike Apar, mane owuoyogo kodu e got gi ei mach, e chiengʼ chokruok maler. Bangʼe Jehova Nyasaye nomiyagi. Eka ne alor kaa e got mi aketo kite mopa mag chikego e sanduku mane aseloso mana kaka Jehova Nyasaye ne osechiko kendo gin kanyo nyaka chil kawuono.\n Eka Nyasaye nowuoyo kowacho niya, “An e Jehova Nyasaye ma Nyasachu mane ogolou e piny Misri, ka uwuok e piny mane unie wasumbini. “Kik ubed gi nyiseche mamoko e nyima. Kik ulos nyasaye milamo maket gi kido moro amora e polo malo kata e piny mwalo, kata e bwo pi. Kik ukulrunegi piny; bende kik ulamgi; nimar An, Jehova Nyasaye ma Nyasachu, An Nyasaye ma janyiego, kendo akumo nyithindo nikech richo mar wuonegi chakre tiengʼ mar adek nyaka tiengʼ mar angʼwen mar jogo mamon koda, to anyiso hera ni tienge gana gi gana mar jogo mohera kendo morito chikena. Kik uti gi nying Jehova Nyasaye ma Nyasachu e yo ma ok owinjore, nimar Jehova Nyasaye ok nongʼwon ne ngʼato angʼata matiyo gi nyinge e yo marach. Rituru chiengʼ Sabato kendo ukete obed maler. Tiuru kuom ndalo auchiel kendo uti tijeu duto, to chiengʼ mar abiriyo en Sabato ne Jehova Nyasaye ma Nyasachu. Chiengʼno ok unutim tich moro amora, bed ni un kata yawuotu kata nyiu kata jotiju machwo kata jotiju mamon kata jambu kata jodak manie dieru. Nimar kuom ndalo auchiel Jehova Nyasaye nochweyo polo gi piny, gi nembe kaachiel gi gik moko duto manie igi, to noyweyo chiengʼ mar abiriyo. Kuom mano Jehova Nyasaye nogwedho chiengʼ Sabato mi okete maler. Luor wuonu gi minu mondo udagi amingʼa e piny ma Jehova Nyasaye ma Nyasachu miyou. Kik ineki. Kik iterri. Kik ikwal. Kik ihang wach ne wadu. Kik igomb od wadu. Kik igomb chi wadu kata jatije ma wuowi kata jatije ma nyako, kata rwadhe kata pundane kata gire moro amora.”\nJehova Nyasaye nonyiso Musa niya, “Bi ira ewi got mondo ibed ka kendo anamiyi kite mopa masendikoe chike kod buche mondo ipuonj oganda.”\n Eka Jehova Nyasaye nowacho niya, “Atimo kodi singruok. E nyim jogi duto abiro timo honni madongo mapok otimie oganda moro amora e piny. Jogo mudak e kindgi biro neno kaka timbe ma an Jehova Nyasaye abiro timo dongo. Rituru chike ma amiyou kawuono. Abiro riembo oko e nyimu jo-Amor, jo-Kanaan, jo-Hiti, jo-Perizi, jo-Hivi kod jo-Jebus. Beduru motangʼ ne timo winjruok gi jogo modak e pinyno ma udhiyoe, nono to ginibednu obadho. Mukuru kendegi mag misengini, touru kitegi mopa milamo kendo tongʼuru sirnigi mag Ashera. Kik ulam nyasaye moro amora nikech Jehova Nyasaye en Nyasaye ma janyiego. “Beduru motangʼ ne timo winjruok gi jogo modak e pinyno; nimar ka gilamo nyisechegi e yor dwanyruok kendo gitimo misengini gibiro luongou kendo ubiro chamo chiembgi mag misengini. To bende ka ukawo nyigi moko mondo obed mond yawuotu mi nyigigo odwanyore kendgi gi nyisechegigo, to gibiro miyo yawuotu timo kamano. “Kik ulos nyiseche mothedhi mag mula mondo ulam. “Timuru nyasi mar Sawo mar makati ma ok oketie thowi kuom ndalo abiriyo kaka nachikou. Timuru mano e kinde moketi e dwe mar Abib, nimar e dweno ema ne agoloue e piny Misri. “Nyak mokwongo mar nyodo e kind jo-Israel en mara, bed ni en dhano kata jamni. Waruru nyodo mokwongo mar punda gi nyarombo, to ka ok unyal ware, to tururu ngʼute. Waruru yawuotu makayo. “Onge ngʼama onego obi e nyima gi lwete nono. “Kuom ndalo auchiel unutim tijeu to odiechiengʼ mar abiriyo unuywe; kata mana e kinde mag pur kod keyo bende nyaka uywe. “Timuru nyasi mar Sawo mar Jumbe gi keyo mar nyak mokwongo mar ngano kod Sawo mar Pono Olembe e rumb higa. Jou machwo duto nyaka chopi e nyim Jehova Nyasaye Manyalo Gik Moko Duto, ma Nyasach Israel nyadidek e higa. Abiro riembo oko ogendini bende abiro yaro tongʼ mar pinyu kendo onge ngʼat manobed gi gombo kuom pinyu e kinde ma udhi ir Jehova Nyasaye ma Nyasachu ngʼato ka ngʼato nyadidek e higa. “Kik uchiwna remo motimgo misango kaachiel gi gimoro amora moketie thowi, kendo misango moro amora mochiw chiengʼ nyasi mar Pasaka kik dongʼ nyaka okinyi. “Keluru cham mabeyo mokwongo nyaknu e lowo e od Jehova Nyasaye ma Nyasachu. “Kik uted nyadiel ma pod dhodho cha min.” Eka Jehova Nyasaye nowacho ne Musa niya, “Ndik wechegi piny nimar kaluwore gi wechegi asetimo singruok kodi kaachiel gi jo-Israel.” Musa nobedo gi Jehova Nyasaye kuno kuom ndalo piero angʼwen odiechiengʼ gotieno, ka ok ocham makati kata modho pi. Kendo nondiko weche mag singruokgi e kite mopa miluongi ni Chike Apar. Kane Musa olor koa e Got Sinai gi kite ariyo mopa mag Sandug Muma kotingʼo e lwete to ne ok ongʼeyo ni lela wangʼe ne rieny nikech nosewuoyo gi Jehova Nyasaye.\nRapar mar Chik 6:4-9\n Winjuru, yaye jo-Israel, Jehova Nyasaye ma Nyasachwa, en Jehova Nyasaye achiel. Her Jehova Nyasaye ma Nyasachi gi chunyi duto kendo gi ngimani duto kendo gi tekoni duto. Chike mamiyou kawuono onego bed e chunyu. Ketgi e chuny nyithindu, wuo e wechego ka un e dala, ka uwuotho e bath yo, ka unindo kata ka uchungʼ. Twegiuru e ngʼut lweteu kaka ranyisi kendo bawgiuru e lela wengeu. Ndikgiuru ewi dhoutu kendo e rangeyeu.\n “An e Jehova Nyasaye ma Nyasachu mane ogolou e piny Misri, ka uwuok e piny mane unie wasumbini. “Kik ubed gi nyiseche mamoko e nyima. Kik ulos nyasaye milamo maket gi kido moro amora e polo malo kata e piny mwalo, kata e bwo pi. Kik ukulrunegi piny; bende kik ulamgi; nimar An, Jehova Nyasaye ma Nyasachu, An Nyasaye ma janyiego, kendo akumo nyithindo nikech richo mar wuonegi chakre tiengʼ mar adek nyaka tiengʼ mar angʼwen mar jogo mamon koda, to anyiso hera ni tienge gana gi gana mar jogo mohera kendo morito chikena. Kik uti gi nying Jehova Nyasaye ma Nyasachu e yo ma ok owinjore, nimar Jehova Nyasaye ok nongʼwon ne ngʼato angʼata matiyo gi nyinge e yo marach. Rituru chiengʼ Sabato kendo ukete obed maler. Tiuru kuom ndalo auchiel kendo uti tijeu duto, to chiengʼ mar abiriyo en Sabato ne Jehova Nyasaye ma Nyasachu. Chiengʼno ok unutim tich moro amora, bed ni un kata yawuotu kata nyiu kata jotiju machwo kata jotiju mamon kata jambu kata jodak manie dieru. Nimar kuom ndalo auchiel Jehova Nyasaye nochweyo polo gi piny, gi nembe kaachiel gi gik moko duto manie igi, to noyweyo chiengʼ mar abiriyo. Kuom mano Jehova Nyasaye nogwedho chiengʼ Sabato mi okete maler. Luor wuonu gi minu mondo udagi amingʼa e piny ma Jehova Nyasaye ma Nyasachu miyou. Kik ineki. Kik iterri. Kik ikwal. Kik ihang wach ne wadu. Kik igomb od wadu. Kik igomb chi wadu kata jatije ma wuowi kata jatije ma nyako, kata rwadhe kata pundane kata gire moro amora.”\nKane Jehova Nyasaye otieko wuoyo gi Musa ewi Got Sinai nomiye kite ariyo mopa mag rapar mane gin kite mopa ariyo ma Nyasaye nondikoe gi lwete owuon.\n“Ka uhera to ubiro timo gima achikou.\nNgʼatno nopenje niya, “Chike mage?” Yesu nodwoko ni, “ ‘Kik ineki, kik iterri, kik ikwal, kik ihang wach,\nKa urito chikena, to ubiro siko e herana, mana kaka an bende aserito chike Wuora kendo asiko e herane.\nMusa nolor koa e got kotingʼo kite ariyo mag Rapar e lwete kendo kitego nondik koni gi koni.\n Chik ma amiyou ema: Herreuru ngʼato gi ngʼato, mana kaka an bende aseherou. Onge hera maduongʼ ma ngʼato nyalo herogo osiepene moloyo chiwonegi ngimane. Un osiepena mana kutimo gik ma achikou. Koro ok achak aluongu ni wasumbini nikech misumba ok ongʼeyo gima ruodhe timo; to aluongou ni osiepena nimar asenyisou gik moko duto mane apuonjora kuom Wuora. Un ne ok uyiera, an ema nayierou kendo aketou mondo udhi unyag olemo, ma en olemo masiko. Eka Wuora biro miyou gimoro amora mukwayo e nyinga. Chik ma amiyou ema: Herreuru ngʼato gi ngʼato.\nKitego ne gin tich Nyasaye; kendo ndiko mane ni kuomgi ne mar Nyasaye.\nEka Jehova Nyasaye nowacho ne Musa niya, “Ndik wechegi piny nimar kaluwore gi wechegi asetimo singruok kodi kaachiel gi jo-Israel.”


Ngʼato ka ngʼato mondo opar kaka dojiw nyawadgi omed bedo gihera kod timbe mabeyo. Kik wawe mak wachokore kaachiel, kaka jomoko oseweyo timo, to wajiwreuru ngʼato gi ngʼato, kendo umed timo kamano to moloyo ka uneno ka Chiengʼ Ruoth medo sudo machiegni.\nNimar kama ji ariyo kata adek ochokoree e nyinga to an kodgi kanyo.”\nWach Kristo mondo odagi e chunyu gi nyak duto mokelo, kupuonjoru kendo usiemoru ngʼato gi ngʼato gi rieko duto, kendo kupako Nyasaye gi wende zaburi kwero wende kitabu kod wende chuny ka ugoyo ni Nyasaye erokamano e chunyu.\n En bende ema nochiwo mich ni ji koyiero jomoko mondo obedi joote, to jomoko jonabi, to moko joland Injili, to jomoko jokwath gi jopuonj, mondo gitieg jo-Nyasaye duto obed molony kuom tiyo tich Kristo, eka ringre Kristo ogerre, nyaka chop wan duto wabed achiel e yie mawan-go kuom Wuod Nyasaye kendo wamed ngʼeye chutho. Kamano otimore eka wanabed joma otegno chutho, kendo wanachop e rangʼiny mogik kuom Kristo.\nTich Joote 2:42\nJoma oyie kuom Kristo noketo chunygi kuom puonj joote, kendo kuom lalruok, gi ngʼingo makati kod lamo.\nKuom mano, yie aa kuom wach miwinjo, kendo wach miwinjono en wach Kristo.\nKendo anyisi ni in Petro, kendo e lwandani ema abiro gere kanisana, kendo dhorangeye mag Gehena (tiende ni teko mar tho) ok noloye ngangʼ.\nTich Joote 9:31-32\n Bangʼ lokruok Saulo, kanisa man Judea gi Galili kod Samaria nobedo gi kwe maonge luoro. Roho Maler nokonyogi, mi gibedo motegno kendo kwan joma oyie kuom Kristo nomedore pile. Joma oyie kuom Kristo nodak koluoro Ruoth Nyasaye. Kane Petro wuotho ei piny koni gi koni, nodhi limo jomaler mane odak Lida.\n2 Timotheo 4:2\nYal Wach kendo ikri mar timo mano kinde duto, kata ka piny rach kata ka piny ber, kirieyo ji, kikwero ji, kendo kijiwo ji gi kinda duto, kendo kipuonjo ji tiend wechegi adimba.\n Kuom mano, dhiuru ulos jopuonjre e ogendini duto, kubatisogi e nying Wuoro gi Wuowi kod Roho Maler, kendo kupuonjogi mondo gitim gik moko duto ma asechikou. To awachonu adier ni an kodu ndalo duto, nyaka giko mar ndalo.”


Bible in one year - Luo Bible 2020 - February 2\n1. Eka Musa gi jo-Israel nowero wendni ni Jehova Nyasaye: “Abiro wer ni Jehova Nyasaye, nimar nyinge oromo mi duongʼ. Oseumo faras kod jariembne ei nam.\n2. “Jehova Nyasaye e tekrena bende en e wenda; kendo osebedo warruokna. Anapake nimar en Nyasacha, ma Nyasach wuora, kendo abiro miyo nyinge duongʼ.\n3. Jehova Nyasaye en jalweny; Jehova Nyasaye e nyinge.\n4. Noimo geche Farao kod jolwenje ei Nam Makwar. Jodong Farao mogen duto noimo e nam makwar.\n5. Pige matut oseimogi duto, kendo gisenimo nyaka e bwo pi mana ka kidi.\n6. “Yaye Jehova Nyasaye, lweti ma korachwich ne nigi teko maduongʼ. Yaye, Jehova Nyasaye lweti ma korachwich ema isetiekogo wasigu.\n7. “Kuom tekoni maduongʼ, ne iloyo jogo mane opiem kodi. Ne inyiso mirimbi mager mi nomwonyogi kaka lum.\n8. Muya mawuok e umi nomiyo pige ogingore malo. Apaka mar pi nogingore mochungʼ ka kor ot; pige man kuonde matut nochokore e chuny nam.”\n9. Jawasigu nosungore kawacho niya, “Abiro lawogi, abiro jukogi. Abiro pogo mwandugi; abiro yako gimoro amora. Abiro golo liganglana kendo lweta biro tiekogi.\n10. Kane ikudho muchi kende, to nam noimogi. Ne ginimo ka chuma e apaka maduongʼ.\n11. “En ngʼa machal kodi e kind nyiseche, yaye Jehova Nyasaye? En ngʼa machalo kodi: in miler moloyo, in ma in-gi duongʼ moloyo kendo matimo honni?\n12. Ne irieyo badi ma korachwich ma piny omwonyogi.\n13. “Kuom herani ma ok rum, ibiro telone oganda ma isereso. Kuom tekoni ibiro telonegi nyaka kar dakni maler.\n14. Pinje biro winjo mi tetni, kihondko biro mako jo-Filistia.\n15. Jodong Edom kibaji biro goyo, bende jotend Moab biro tetni, to jo-Kanaan chunygi biro nyosore;\n16. kibaji kod kihondko biro biro kuomgi. Kuom teko mar lweti gibiro lingʼ thi ka kidi, nyaka ogandani kadhi, yaye Jehova Nyasaye, nyaka jogi mane ichweyo kadhi.\n17. Yaye Jehova Nyasaye, ibiro kelogi mi gidonji kendo ibiro miyo gibedi ewi godi mar girkeni, ma en kama ne iloso kaka kar dakni, kendo kama ler mar lemo mane iloso gi lweti, yaye Ruoth Nyasaye.\n18. Jehova Nyasaye biro locho nyaka chiengʼ.”\n19. Ka farese Farao gi gecheni kod joidh faresene ne odhi e nam, Jehova Nyasaye nomiyo pi nam odok e wangʼe mi oimogi, to jo-Israel nongʼado nam kawuotho ewi lowo motwo.\n20. Eka Miriam janabi madhako ma nyamin Harun, nokawo oyieke e lwete kendo mon duto noluwo bangʼe ka gin gi oyieke kendo ka gimiel.\n21. Miriam nowernegi niya, “Weruru ni Jehova Nyasaye, nimar otingʼe malo ahinya. Oseimo faras gi jaithne ei nam.”\n22. Eka Musa notelo ni Israel kagiwuok e Nam Makwar kendo negidhi ei thim mar Shur. Kuom ndalo adek ne giwuotho e thim ma ok giyudo pi.\n23. Kane gichopo Mara, ne ok ginyal modho pi makanyo nikech nokech. (Mano emomiyo kanyo iluongo ni Mara.)\n24. Kuom mano ogandano nongʼur ne Musa kawacho niya, “Wabiro modho angʼo?”\n25. Eka Musa noywak ne Jehova Nyasaye kendo Jehova Nyasaye nonyise yien moro. Nobole ei pi mi pi obedo mamit. Kanyo ema Jehova Nyasaye nomiyogie buche kod chike kendo notemogi.\n26. Nowachonegi niya, “Ka uchiko itu maber ne wach Jehova Nyasaye ma Nyasachu ma utimo gima kare e nyim wangʼe, ka urito chikene kendo umako buchene duto, to ok anakel kuomu tuo moro amora mane akelo ne jo-Misri, nimar an Jehova Nyasaye machangou.”\n27. Eka negichopo Elim, kama ne nitie sokni apar gariyo kod yiende mag othidhe piero abiriyo mine gibworo kanyo machiegni gi pi.\n1. Oganda jo-Israel duto nochako wuoth kawuok Elim mi gidhi e thim mar Sin mantie e kind Elim gi Sinai, chiengʼ mar apar gabich mar dwe mar ariyo bangʼ kane gisewuok Misri.\n2. E thim kanyo oganda jo-Israel duto nongʼur ne Musa gi Harun.\n3. Jo-Israel nowachonegi niya, “Mad ne Jehova Nyasaye negwa e piny Misri! Kuno ne wabet kwalworo agulni mopongʼ gi ringʼo, kendo ne wachamo kit chiemo moro amora mane wadwaro, to isekelowa e thim ka mondo kech oneg ogandani duto.”\n4. Eka Jehova Nyasaye nowacho ne Musa niya, “Abiro lwaronu makati koa e polo malo. Ji nyaka wuogi pile pile mondo ochok moromogi odiechiengno. Kuom yorni abiro temogigo mondo ane kata ka gibiro luwo chikena.”\n5. Chiengʼ mar auchiel nyaka gitedi gima gichoko, mano nyaka bed marom nyadiriyo kuom gima gisebedo ka gichoko odiechienge moko odiechiengʼ kodiechiengʼ.\n6. Kuom mano Musa gi Harun nowacho ne jo-Israel duto kama: “Godhiambo ubiro ngʼeyo ni ne en Jehova Nyasaye ema noresou Misri,\n7. kendo gokinyi ubiro neno duongʼ mar Jehova Nyasaye, nikech osewinjo ngʼur ma ungʼurnego. Wan to wan ngʼa gini ma dimi ungʼurnwa?”\n8. Bende Musa nowachonegi niya, “Ubiro ngʼeyo ni ne en Jehova Nyasaye ka omiyou ringʼo mondo ucham godhiambo kendo gi Makati duto ma udwaro gokinyi nimar osewinjo ngʼur ma ungʼurnego. Wan to wan ngʼa? Ok wan ema ungʼurnwa to ungʼurne mana Jehova Nyasaye.”\n9. Eka Musa nowacho ni Harun niya, “Nyis oganda jo-Israel duto ni, ‘Biuru e nyim Jehova Nyasaye, nimar osewinjo ngʼur ma ungʼurgo.’ ”\n10. Ka pod Harun ne wuoyo ni oganda jo-Israel duto, negingʼiyo yo thim kendo duongʼ mar Jehova Nyasaye ne othinyore e boche polo.\n12. “Asewinjo ngʼur mar jo-Israel. Nyisgi kama, ‘Ka piny yuso ubiro chamo ringʼo kendo gokinyi ubiro chamo Makati muyiengʼ. Eka ubiro ngʼeyo ni an Jehova Nyasaye ma Nyasachu.’ ”\n13. Odhiambono, aluru nobiro moimo kambi kendo gokinyi ne nitie thoo momoko koluoro kambi.\n14. Kane thoo oserumo, gik marochere mongʼinore ongʼinore momoko ewi lowo nonenore.\n15. Ka jo-Israel nonene, negipenjore kendgi niya, “Ma en angʼo?” Nimar ne ok gingʼeyo gima ne en. Musa nowachonegi niya, “En e Makati ma Jehova Nyasaye osemiyou mondo ucham.\n16. Ma e gima Jehova Nyasaye osechiko, ‘Ngʼato ka ngʼato nyaka chok mangʼeny kaka odwaro. Kaw moromo ngʼato ka ngʼato ma udakgo.’ ”\n17. Jo-Israel notimo kaka nonyisgi; jomoko nochoko mangʼeny, to jomoko nochoko matin.\n18. To kane gipimogi gi gir pimo mar omer, ngʼat mane ochoko mangʼeny ok ne nigi mangʼeny bende ngʼat mane ochoko matin ok ne nigi matin ahinya. Ngʼato ka ngʼato nochoko mana mangʼeny moromo gi dwarone.\n19. Eka Musa nowachonegi niya, “Onge ngʼato manokan chiemono kata matin nyaka okinyi.”\n20. Kata kamano, jomoko kuomgi ne ok odewo wach Musa, negikano moko nyaka okinyi, to negiyudo ka kudni opongʼo chiemono kendo negichako dungʼ. Kuom mano Musa ne iye owangʼ kodgi.\n21. Okinyi ka okinyi ngʼato ka ngʼato ne choko moromo gi dwarone to ka chiengʼ nobedo makech to chiemono ne oleny.\n22. Chiengʼ mar auchiel, ngʼato ka ngʼato nochoko morome nyadiriyo, bangʼe to jotend dhoudi nobiro mokelo ne Musa wachni.\n23. Eka nowachonegi kama, “Ma e gima Jehova Nyasaye ochiko, ‘Kiny en odiechieng yweyo, ma en Sabato maler mowal ne Jehova Nyasaye. Teduru mago mudwaro tedo kendo bokuru mago mudwaro boko, to modongʼ to ukan nyaka kiny.’ ”\n24. Kuom mano negikano chiemo nyaka okinyi mana kaka Musa nochikogi kendo chiemono ne ok owichore kata timo kudni.\n25. Musa nowachonegi niya, “Mano ema ucham kawuono nikech kawuono en Sabato ni Jehova Nyasaye. Ok unuyud chiemo munyalo kwanyo kawuono.\n26. Chokuru chiemo kuom ndalo auchiel, nimar odiechiengʼ mar abiriyo ma en Sabato ok nonwangʼ chiemono.”\n27. Kata kamano, jomoko nodhi mondo ochok chiemo chiengʼ mar abiriyo, to ne ok giyudo.\n28. Eka Jehova Nyasaye nowacho ne Musa niya, “Ubiro tamoru rito chikena kod puonjna nyaka karangʼo?”\n29. Beduru kungʼeyo ni Jehova Nyasaye osemiyou Sabato, mano emomiyo chiengʼ mar auchiel omiyou Makati moromo ndalo ariyo. Ngʼato ka ngʼato nyaka sik kama entie chiengʼ mar abiriyo, kendo onge ngʼama nodhi oko.\n30. Kuom mano oganda noyweyo chiengʼ mar abiriyo.\n31. Oganda jo-Israel noluongo makatino ni manna nikech nochalo gi kodhi matindo tindo marachere, kendo ne en gi ndhandhu machal gi kek moted gi mor kich.\n32. Musa nowacho niya, “Ma e gima Jehova Nyasaye osechiko, ‘Kaw mana moromo ngʼato achiel chamo kendo kane ni tienge mabiro mondo gine Makati mane amiyou uchamo e thim kane agolou e piny Misri.’ ”\n33. Kuom mano Musa nonyiso Harun kama, “Kaw manna madirom ngʼato achiel chamo mondo iket e agulu. Bangʼe kete e nyim Jehova Nyasaye mondo okane ne tienge mabiro.”\n34. Kaka Jehova Nyasaye nochiko Musa, Harun noketo manna e nyim Sandug Muma mondo mi okane.\n35. Jo-Israel nochamo manna kuom higni piero angʼwen nyaka negichopo e piny mane ji odakie, negichamo manna nyaka negichopo e tongʼ mar piny Kanaan.\n36. (Omer en achiel kuom apar mar efa.)\n20. Jehova Nyasaye osetimona maber ka oluwore gi timna makare; osechiwona ka oluwore gi ler mar lwetena.\n21. Nikech aserito yore Jehova Nyasaye; pok atimo marach kuom lokora weyo Nyasacha.\n22. Chikene duto ni e nyima; pok alokora aweyo buchene.\n23. Asebedo ka aonge ketho e nyime kendo aseritora mondo kik atim richo.\n24. Jehova Nyasaye osechiwona kaluwore gi timna makare, osechiwona kaluwore gi ler mar lwetena e nyime.\n25. Ne joma jo-adiera, inyisori kaka ja-adiera, kendo ne joma longʼo, inyisori kaka ngʼama longʼo,\n26. ne jomaler, inyisori kaka ngʼama ler, to ne joma yoregi obam, inyisori kaka ngʼama rach.\n27. Ireso joma muol to joma wengegi tek idwoko piny.\n12. Ngʼat mamono kendo jaricho mawuotho awuotha kowacho weche mogak,\n13. oningʼo wangʼe, owuoyo gi tiendene ka ogoro piny, kendo ogwelo ji gi lith lwetene,\n14. ochano richo kod miriambo ei chunye, kinde duto okelo miero.\n15. Kuom mano, masira biro make maloye apoya nono; notieke apoya nono, maonge resruok.\n23. Yesu nodonjo e laru mar hekalu, kendo kane oyudo opuonjo, jodolo madongo gi jodong oganda nobiro ire. Negipenje niya, “Itimo gigi gi teko mane, koso ngʼa momiyi teko ma in-goni?”\n24. Yesu nodwokogi niya, “Abiro penjou penjo achiel. Ka udwoka, to abiro nyisou teko ma atimogo gigi.\n25. Uparo ni batiso mar Johana noa kanye. Noa e polo, koso noa kuom dhano?” Negiwuoyo kuom wachni e kindgi giwegi kendo giwacho niya, “Ka wawacho ni, ‘Noa e polo,’ to obiro penjowa ni, ‘ka en kamano to angʼo momiyo nutamoru yie kuome?’\n26. To ka wawacho ni, ‘Noa kuom dhano,’ to waluoro ji nimar giduto gikawo ni Johana ne en janabi.”\n27. Omiyo negidwoko Yesu niya, “Ok wangʼeyo.” Eka nowachonegi niya, “An bende ok abi nyisou kuma agole teko ma atimogo gigi.\n28. “Uparo nade? Ne nitie ngʼato moro mane nigi yawuowi ariyo. Nodhi ir mokwongo mowachone ni, ‘Kawuono dhi iti e puoth mzabibu.’\n29. “To nodwoko ni, ‘Ok abi dhi.’ Kata kamano bangʼe achien noloko pache mi odhi.\n30. “Eka wuon-gino nodhi ir wuowi machielo monyise gima nonyiso wuowi mokwongo. To en nodwoko ni, ‘Abiro dhi, jaduongʼ, to ne ok odhi.’ ”\n31. Yesu nopenjogi niya, “Kuom yawuowi ariyogi, mane manotimo gima wuon-gi ne dwaro?” Negidwoke niya, “Wuowi mokwongo.” Yesu nowachonegi niya, “Awachonu adier ni josol osuru gi jochode kuongonu donjo e pinyruodh Nyasaye.\n32. Nimar Johana nobiro iru mondo onyisu yor tim makare, to ne ok uyie kuome, kata obedo ni josol osuru gi jochode to noyie kuome. Kendo kata bangʼ neno mano, pod ne udagi lokoru mondo uyie kuome.\n33. “Winjuru ngero machielo. Ne nitie wuon puodho moro mane opidho mzabibu e puothe. Nochiele gi ohinga, mi okunyo bugo mibiyoe olemo mochiek e iye, kendo ogero ne osuch ngʼicho. Eka ne oketo puothe mar mzabibuno e lwet jopur moko, bangʼe nowuok odhi e wuoth moro mabor.\n34. Kane kinde keyo koro chiegni, nooro jotichne ir jorit puothego mondo oomne olembe mowuok e puothe.\n35. “To jopur puodhogo nomako jotichnego mi ogoyo achiel, to machielo ginego to mar adek gichielo gi kite.\n36. Eka nochako ooro jotich mamoko irgi; jotich mangʼeny moloyo mago mane ooro mokwongo, kendo gin bende negitimonegi machalre.\n37. Mogik tik ne ooro negi wuode, koparo ni, ‘Wuoda to gibiro miyo luor.’\n38. “To ka jopur puodhogo noneno wuod wuon puodho, negiwacho e kindgi giwegi ni, ‘Ma e jacham girkeni. Biuru mondo wanege mondo girkeni odongʼnwa.’\n39. Omiyo negimake mi gidire oko mar puoth mzabibu kendo neginege.\n40. “Koro, uparo ni ka wuon puoth mzabibu obiro to angʼo mobiro timo ne jopur puothego?”\n41. Negidwoke niya, “Obiro nego joma achachgo gi nek marach bangʼe oketo puothe mar mzabibuno e lwet jopur mamoko, manyalo miye olembege, ka kinde keyo ogik.”\n42. Yesu nowachonegi niya, “Donge usesomo Ndiko mawacho niya, “ ‘Kidi mane jogedo odagi osedoko kidi motegno moriwo kor ot, Jehova Nyasaye ema osetimo mano, kendo en gima iwuoro ka waneno?’\n43. “Emomiyo anyisou ni pinyruodh Nyasaye ibiro gol kuomu kendo mi oganda machielo ma biro nyago olemo mare.\n44. Ngʼato angʼata mopodho kuom kidino notur matindo tindo, to ngʼatno ma kidino ogore kuome noregre ka buru.”\n45. Ka jodolo madongo gi jo-Farisai nowinjo ngeche mag Yesu, negingʼeyo ni gin ema nowuoyo kuomgi.\n46. Negichako manyo yo mane ginyalo makego, to negiluoro oganda, nikech ji nokawe ni en janabi.


Wusyep Bwore tikin Got REVELESEN 4\n1 Ŋaiꞌe ŋaiꞌe lalme luku nat nal miꞌe pe, aya! Ŋam bep mal pe, ŋam metekeꞌe kohmap hohou sai nanah moihlaꞌ. Pe diꞌ miyeꞌ ende tas taꞌe ŋoih, ŋaiye somohonme yer kin, ŋaiye ŋam masande kin ŋanange wusyep natme ŋam pe, kin plihe ŋana ŋam taꞌe leꞌe, “Unuh eꞌe no, ma yisam nin, ŋaimune ŋaiye mindemboi ka ot.”\n2 Ese 1.26-28, 10.1Pe nilyehe sai Yohe Yirise nate gahanahme ŋam. Pe ŋam metekeꞌe miyeꞌ ondoh narp luh yilihe, ŋaiye tate nanah moihlaꞌ. 3 Pe miyeꞌ uku naŋarꞌe yirise taꞌe ŋeser jaspa, topoꞌe ŋeser yaihe konilian. Topoꞌe ŋuyul ki naŋarꞌe ŋoyorꞌme luh yilihe taꞌe ŋeser ŋumune emeral. 4 Ŋoyorꞌme luh yilihe luku pe, luh yilihe 24 ki tate pe, lenge walip hlaꞌ bongol bwore bworenge 24 tinge yarp luh yilihe luku. Tinge dendeꞌ hihyilih wukauwe, topoꞌe tinge taŋar galaꞌ gol ŋahilyeh taꞌe galaꞌ kiŋ tikir ŋondoh tinge. 5 Kis 19.16, Ese 1.13, Sek 4.2, Rev 1.4, 8.5, 11.19, 16.18Nal ŋaiye luh yilihe luku pe, ŋam masande dululul, ŋaiye buhu mir mir, topoꞌe ŋam metekeꞌe ki plai gah naŋarꞌe nase luh yilihe luku nat. Nal ŋembep ŋaiye luh yilihe luku pe, nih lam gol syepumbur hoi riri sai. Pe luku yipihinge syepumbur hoi tikin Got.\n6 Ese 1.5-10,22, 10.14Topoꞌe ŋoyorꞌme luh yilihe luku pe, ŋainde ki sai. Ki taꞌe loh pinip embere, ŋaiye tinge yenge glas yende pe, ki gendei supule. Topoꞌe nal melseh umbur umbur nal teket, topoꞌe tapam tikin luh yilihe luku pe, lenge walip hlaꞌ miꞌ supule hoye hoye tinge yarp. O nal teket topoꞌe tapam, ŋaiye wahriꞌ tinge pe, ŋembep tinge wula wula koro koro sai ŋoyorꞌme wahriꞌ tinge. 7 Yipihinge ŋendehei pe, ki taꞌe yuwor laion. Hoi kin pe, ki taꞌe yuwor bulmakau tuhwim. O hun kin pe, bepmohro kin taꞌe miyeꞌ. O yuwo kin pe, ki taꞌe ŋinjekum, ŋaiye hihiri. 8 Ais 6.2-3, Ese 1.18, 10.12O lenge walip hlaꞌ miꞌ supule hoye hoye, ŋaiye yarp laip uku pe, ilyeh ilyeh tinge luku ŋinjet yohe syepumbur ilyeh gere sai tinge. Ŋembep wula sai ŋoyorꞌme yohe tinge nal teket topoꞌe nat tapam, topoꞌe ŋoto yohe tuwihe tinge. Topoꞌe ŋupe ŋau tinge yosoko wenersep,\nNin holi, holi, holi,\nnin Lahmborenge Got ŋaiye bongol supule,\ntukwini nin narp, minde na orp,\ntopoꞌe mindemboi mboi na orp enge el.\n9 Pe nye nyermbe lenge yipihinge luku yosoko wenersep yahraꞌe naŋ miyeꞌ, ŋaiye narp luh yilihe luku nye nyermbe. 10 Pe lenge walip hlaꞌ bongol bwore bworenge 24 luku yasarꞌe ŋimbep jah ŋembep miyeꞌ, ŋaiye narp luh yilihe luku pe, yende wenersep yahraꞌe naŋ kin. Detale, kin miyeꞌ ŋaiye narp laip nye nyermbe, topoꞌe tinge yukul galaꞌ yirise, ŋaiye tinge taŋar uku yiche ya jah ŋembep kin pe, yende wenersep yahraꞌe naŋ kin.\n11 Lahmborenge! Nin Got poi.\nNin ŋilyehe sai, nin narp nanah hlaꞌ supule.\nLenge miyeꞌ tuweinge lalme ka hriphrip me nin, topoꞌe yirisukwarme nin,\ntopoꞌe yule naŋ embere yilme nin, ŋaiye nin bongol supule.\nDetale, nin ŋilyehe sai, nin ŋende ŋaiꞌe ŋaiꞌe lalme,\nŋaiye sai tukwini dindiꞌ leꞌe gande ŋasande nitei.\n4.2 Ese 1.26-28, 10.1\n4.5 Kis 19.16, Ese 1.13, Sek 4.2, Rev 1.4, 8.5, 11.19, 16.18\n4.6 Ese 1.5-10,22, 10.14\n4.8 Ais 6.2-3, Ese 1.18, 10.12


Bible in one year - Luo Bible 2020 - February 16\nTim jo-Lawi 3:1-17\n1. To ka ngʼato ochiwo ne Jehova Nyasaye misango mar lalruok mogolo e kweth jambe bed ni en rwath kata roya to nyaka obed maonge songa.\n2. Ngʼatno nyaka ket lwete ewi misango mar dherno, kendo oyangʼe e dho Hemb Romo. Eka jodolo ma yawuot Harun nokaw remo, kendo ginikire e bathe kendo mar misango koni gi koni.\n3. Koa kuom chiwo mar lalruok nyaka otimne Jehova Nyasaye misango miwangʼo gi mach ma gin: boche moimo jamb-ich, gi kuonde machiegni kode,\n4. gi nyiroke kaachiel gi boche mogawogi man but oguro, kod jwala mabor man ewi chuny nogol oko kaachiel gi nyiroke.\n5. Eka yawuot Harun nowangʼ-gi e kendo mar misango koketgi ewi misango miwangʼo pep man e yien moket e mach mondo obed misango miwangʼo madum tik mangʼwe ngʼar ni Jehova Nyasaye.\n6. Ka ngʼato ochiwo chiayo mondo otim-go misango mar lalruok ni Jehova Nyasaye, to nyaka ochiw chiayo madhako kata madichwo maonge songa.\n7. To ka ochiwo nyarombo, to nyaka ochiwe e nyim Jehova Nyasaye.\n8. Eka nyaka oket lwete ewi chiayono kendo oyangʼe e dho Hemb Romo. Yawuot Harun nokaw remo, kendo ginikire e bethe kendo mar misango koni gi koni.\n9. Koa kuom chiwo mar lalruok nyaka timne Jehova Nyasaye misango miwangʼo gi mach ma gin: bochene gi sembe duto mogol koa e lumbru gi bor moumo jamb-ich kaachiel gi boche man kuom jamb-ich,\n10. gi nyiroke ariyo kod bor man kuomgi man but oguche kod jwala mabor manie wi chuny nogol oko kaachiel gi nyiroke.\n11. Jadolo nowangʼ gigi duto ewi kendo mar misango kaka chiemo, ma en chiwo miwangʼo pep ne Jehova Nyasaye.\n12. Ka chiwo mare en diel, to nyaka ochiwe e nyim Jehova Nyasaye.\n13. Eka nyaka oket lwete ewi chiayono kendo oyangʼe e dho Hemb Romo. Yawuot Harun nokaw remo, kendo ginikire e bethe kendo mar misango koni gi koni.\n14. Koa kuom chiwo mar lalruok nyaka tim ne Jehova Nyasaye misango miwangʼo pep ma gin: boche moimo jamb-ich gi kuonde machiegni kode,\n15. gi nyiroke kaachiel gi boche mogawogi man but oguro, kod jwala mabor man ewi chuny nogol oko kaachiel gi nyiroke.\n16. Jadolo nowangʼ gigi duto ewi kendo mar misango kaka chiemo, ma en chiwo miwangʼo pep ne Jehova Nyasaye kendo madum tik mangʼwe ngʼar. Boche duto gin mag Jehova Nyasaye.\n17. Mano nobed chik mochwere ne tienge duto mabiro e kamoro amora manudagie; kendo kik ucham bor kata remo.\nTim jo-Lawi 4:1-35\n2. “Wachne jo-Israel ni, ‘Magi e chike mabiro mako ngʼato ka odonjo e richo ka ok ongʼeyo kendo otimo gima chik Jehova Nyasaye okwero:\n3. “ ‘Ka jadolo mowal oketho mi omiyo joga obedo mogak, to ochune ni nyaka ochiw ni Jehova Nyasaye nyarwath maonge songa kendo otim-go misango mar golo richo, ne richo mosetimono.\n4. To nyaka ochiw rwadhno e dho Hemb Romo e nyim Jehova Nyasaye. Kendo oyie lwete e wiye mi oyangʼe e nyim Jehova Nyasaye.\n5. Eka jadolo mowal nokaw remb rwadhno moko, mi nokele e Hemb Romo.\n6. Kendo enolut lwete ei remono, mi okir moko nyadibiriyo e nyim pasia mar kama ler mar lemo mar Jehova Nyasaye.\n7. Bangʼ mano jadolono nomien remo moko e tunge kendo mar misango miwangʼoe ubani e nyim Jehova Nyasaye manie Hemb Romo. To remb rwadhno modongʼ nopuki e tiend kendo mitimoe misango miwangʼo pep manie dho Hemb Romo.\n8. To boche duto mogol kuom rwath mochiw kaka misango mar golo richo noket tenge gi boche moumo jamb-ich kod boche mamoko molwore,\n9. kaachiel gi nyiroke gi boche mogawogi manie bath oguro kod jwala mabor manie wi chuny kod nyiroke,\n10. mago duto noket tenge mana kaka iketo boche mogol kuom rwedhi mitimogo misengini mag lalruok. Eka jadolo nowangʼ-gi pep ewi kendo mar misango miwangʼo pep.\n11. Pien nyarwadhno gi ringe duto, kaachiel gi wiye kod tiendene, jamb-iye kod wen,\n12. ma tiende ni nyarwadhno duto, notingʼ kendo noter oko mar pacho kama ler ma en kama oket tenge ne puko buch kendo mar misango, kendo mondo owangʼe kanyo pep gi mach mar yien ewi pidh buruno.\n13. “ ‘Ka oganda mar jo-Israel duto otimo richo ka ok gingʼeyo maponi gitimo gimoro ma chik Jehova Nyasaye okwero, kata obedo ni gikia, to gin joricho.\n14. Ka achien richono ofwenyore, to nyaka gichiw nyarwath mitimogo misango mar golo richo, kendo gikel nyarwath e nyim Hemb Romo.\n15. Jodong oganda mar Israel noket lwetgi ewi nyarwadhno e nyim Jehova Nyasaye kendo enoyangʼe mana kanyo.\n16. Jadolo mowal to nokaw remo moko mag rwadhno kendo nokel ei Hemb Romo.\n17. Nolut lith lwete ei remono, mi nokire nyadibiriyo e nyim pasia mar kama ler mar Jehova Nyasaye.\n18. Bangʼ mano to mondo omien remo moko e tunge kendo mar misango manie nyim Jehova Nyasaye ei Hemb Romo. To remo modongʼ nopuki e tiend kendo mar misango miwangʼo pep manie dho Hemb Romo.\n19. Nokaw boche duto mi nowangʼ-gi ewi kendo mar misango,\n20. kendo nochiw rwadhno mana kaka nochiwo rwath mitimogo misango mar golo richo. Kamano e kaka jadolo nopwodhnigi kethogi mi nowenegi.\n21. “ ‘Eka enogol nyarwadhno oko mar kambi mi ochiwe kaka misango miwangʼo mana kaka mochiwo mokwongo-cha. Mano en misango mar golo richo ni oganda.\n22. “ ‘ Ka jatelo moro odonjo e richo ka ok ongʼeyo kendo otimo gima chik ma Jehova Nyasaye ma Nyasache okwero to obedo jaketho.\n23. To ka onyise kit richo ma osetimo, to nyaka okel nywok maonge songa mondo otimnego misango kuom ketho chik.\n24. Enoket lwete ewi chiayono, kendo enoyangʼe kama itimoe misango miwangʼo pep e nyim Jehova Nyasaye. En misango mar golo richo.\n25. Eka jadolo nokaw remo moko mar golo richo gi lith lwete mi nomiene e tunge kendo mar misango miwangʼo pep, eka bangʼe remo duto modongʼ to nopuk e tiend kendo mar misango.\n26. Nowangʼ boche duto ewi kendo mar misango kaka nowangʼo mo mar misango mar lalruok. Kamano e kaka jadolo nopwodh ketho mar ngʼatno kendo nowene richone.\n27. “ ‘Ka ngʼato moro ei oganda odonjo e richo ka ok ongʼeyo kendo otimo gima chik Jehova Nyasaye ok oyiego, to en jaketho.\n28. To ka onyise kit richo ma osetimo to nyaka okel diel maonge songa mondo otimnego misango kuom ketho chik.\n29. Enoket lwete ewi chiayono mitimogo misango mar golo richo, kendo enoyangʼe kama itimoe misango miwangʼo pep.\n30. Eka jadolo nokaw remo moko gi lith lwete kendo nomiene tunge kendo mar misango miwangʼo pep, eka remo modongʼ to nopuki e tiend kendo mar misango.\n31. Nowangʼ boche duto ewi kendo mar misango mana kaka nowangʼo mo mar misango mar lalruok ma en tik madungʼ tik mangʼwe ngʼar ni Jehova Nyasaye. Kamano e kaka jadolo nopwodh ketho mar ngʼatno kendo nowene richone.\n32. “ ‘To ka ngʼato ochiwo rombo mondo otim-go misango mar golo richo, to nyaka obed mana rombo maonge songa.\n33. Enoket lwete ewi chiayono, kendo enoyangʼe kaka misango mar golo richo kama itimoe misango miwangʼo pep.\n34. Eka jadolo nokaw remo moko mar misango mar golo richo gi lith lwete kendo nomiene tunge kendo mar misango miwangʼo pep, eka remo duto modongʼ to nopukie tiend kendo mar misango miwangʼo.\n35. Nowangʼ boche duto kendo nowangʼ-gi ewi kendo mar misango mana kaka iwangʼo mo mar rombo mar lalruok, kendo jadolo nowangʼ bochego ewi misengini miwangʼo ni Jehova Nyasaye gi mach. Kamano e kaka jadolo nopwodh ketho mar ngʼatno kendo nowene richone.\n1. Zaburi mar Daudi. Jehova Nyasaye e jakwadha, ok anachand gimoro.\n2. Omiyo ayweyo e lum mangʼich, otelona e aore mokwe,\n3. odwogo chunya. Otaya e yore mag tim makare mondo nyinge oyud duongʼ.\n4. Kata ka obedo ni awuotho e hoho mar tipo mar tho, to ok analuor gimoro marach, nimar in koda; ludhi gi odungani ema hoya.\n5. Iloso mesa e nyima ka wasika neno. Iwiro wiya gi mo; kikombena opongʼ moo oko.\n6. Adier, ber gihera biro luwa ndalo duto mag ngimana, kendo abiro dak e od Jehova Nyasaye nyaka chiengʼ.\n1. Rieko osegero ode, osechungo sirnige abiriyo.\n2. Oseiko ringe kendo oloso divai mare moru mamit, bende osepedho mesa mare.\n3. Oseoro jotichne ma nyiri, kendo oluongo ji ka en kuonde motingʼore e dala maduongʼ.\n4. “Weuru ji duto mangʼeyogi tin obi kae!” Owacho ni jogo maonge gi rieko mar ngʼado bura.\n5. Biuru, chamuru chiemba kendo madhuru divai ma aseruwo.\n6. Weuru yoreu maonge rieko, eka unubed mangima, wuothuru e yor winjo kod ngʼeyo.\n55. Mon mangʼeny bende ne ni kanyo, ka ngʼicho gichien. Negisebedo ka giluwo bangʼ Yesu koa Galili ka gichiwone gik monego okonyrego.\n56. Moko kuomgi ne gin, Maria ma aa Magdala, Maria min Jakobo gi Joses, kod min yawuot Zebedi.\n57. Ka nochopo seche mag odhiambo, ja-mwandu moro ma ja-Arimathaya, ma nyinge Josef nobiro. En bende noselokore japuonjre Yesu.\n58. Nodhi nyaka ir Pilato mokwayo ringre Yesu, kendo Pilato nogolo chik mondo omiyego.\n59. Josef nokawo ringre Yesu moboye gi nanga maler marep-rep,\n60. eka nokete e bur manyien mane osekunyo ariwa e kor lwanda, eka nongʼielo kidi maduongʼ mi oumogo dho liendno bangʼe owuok odhi.\n61. Maria ma aa Magdala gi Maria machielo to noweyo kobet piny kama omanyore kod liel.\n62. Kinyne, mane en odiechiengʼ maluwo Chiengʼ Ikruok, jodolo madongo gi jo-Farisai nodhi ir Pilato.\n63. Negiwachone niya, “Jaduongʼ, wanyalo paro ni ka ja-miriamboni ne pod ngima to nowacho ni, ‘Bangʼ ndalo adek to abiro chier kendo.’\n64. Omiyo gol chik mondo orit liel nyaka chiengʼ mar adek. Nono to jopuonjrene nyalo biro mi kwal ringre mi giwach ne ji ni osechier oa kuom joma otho. Miriambo machien-ni dibed marach moloyo mokwongo.”\n65. Pilato nodwokogi niya, “Kawuru jarito mondo udhi urit liel kaka un ema ungʼeyo uwegi.”\n66. Omiyo negidhi mine girito liel ka giketo kido e kidi kendo negiketo jarito mondo orite.


“Kik Chunyi Nyosre” | Puonjruok\nOhinga mar Jarito—Gocho mar Puonjruok | April 2013\n“Kik Chunyi Nyosre”\n“Kik waol gi timo maber.”—GAL. 6:9.\nAng’o ma Jehova osemiyowa makonyowa bedo jokinda e adiera?\nKa waparo matut kuom gimaduong’ mamiyo wadhi e chokruoge, mano jiwowa mondo watim ang’o?\nKapo ni wadwaro nano e tij Jehova kendo bedo jokinda, ang’o monego watim?\nBEDO e riwruok mar oganda Jehova mokwako piny ngima en gimaber miwuoro. Weche mag fweny mwasomo e bug Ezekiel sula 1 kod Daniel sula 7 lero e yo malong’o gik ma Jehova timo mondo dwache ochopi. Yesu ema tayo bad riwruok mar oganda Jehova manie piny. Otayogi e tij lendo, otiego kendo ojiwo joma timo tijni, kae to bende okonyo jomoko mondo oriwre kodwa e lamo Jehova. Mano kaka ng’eyo wechego miyo wabedo joma geno riwruok mar oganda Jehova!—Math. 24:45.\n2 Be iluwo ranyisi mar riwruogni kuom bedo modich e timo dwaro mar Nyasaye? Be kinda mari medore koso dok chien? Kuom nono penjogo, wanyalo fwenyo kabe wasechako nyosore kata kindawa osechako dok chien mos mos. Mano en gima nyalo timorenwa. E kinde Jokristo mokwongo, nochuno jaote Paulo mondo ojiw Jokristogo opar kinda ma Yesu ne nigo. Paulo nowacho ni mano ne dhi konyogi mondo ‘kik giol kendo kik chunygi a.’ (Hib. 12:3) E sula mokalo ne wanono matut tije ma riwruok mar oganda Jehova timo e ndalogi. Mana kaka ranyisi mar Kristo nojiwo Jokristo mokwongo, ranyisi ma riwruok mar oganda Jehova ketonwa ndalogi, bende nyalo konyowa nano e tij lendo kendo wabed gi kinda.\n3 Kata kamano, Paulo nonyiso ni nitie gik mamoko bende madwarore watim mondo kik chunywa onyosre. Nowacho ni dwarore ‘watim gima ber.’ (Gal. 6:9) Omiyo wabiro nono yore moko abich manyalo konyowa mondo wachung’ motegno kendo luwo kaka itayowa gi riwruok mar oganda Jehova. Eka wanyalo ng’ado ng’ato ka ng’ato kabe nitie kuonde ma onego wan kata joodwa watimie lokruok.\nWACHOKORE MONDO WALAM KENDO WAJIWRE\n4 Chokruok osebedo gimaduong’ ahinya e ngima jotich Jehova. E polo malo, Jehova osebedo ka timo romo gi malaikene. (1 Ruo. 22:19; Ayub 1:6; 2:1; Dan. 7:10) E ndalo machon, oganda Jo-Israel ne chokore “mondo giwinji, kendo mondo gipuonjre.” (Rapar 31:10-12) E ndalo Jokristo mokwongo, Jo-Yahudi ne hinyo chokore e sunagogi mondo giwinj kisomo Ndiko. (Luka 4:16; Tich 15:21) Chokruoge nomedo bedo gimaduong’ ahinya e ngima Jokristo e kinde mane ochak kanyakla mag Jokristo, to pod en gimaduong’ ahinya e lamo marwa mandalogi. Jokristo madier ‘paro jowadgi mondo gimi hera gi timbe mabeyo omedre.’ En gima owinjore ni ‘wajiwreuru ng’ato gi ng’ato, moloyo to ka koro waneno ni chieng’no mar Jehova sudo machiegni.’—Hib. 10:24, 25.\n5 Yo achiel mwanyalo jiworego ng’ato ka ng’ato e chokruogewa en kuom chiwo paro. Mano wanyalo timo ka wadwoko penjo moro mondiki e buk misomo e kanyakla, ka wanyiso kaka wanyalo tiyo gi ndiko moro, kata ka wachiwo wach moro ma nosene manyiso kaka tiyo gi puonj mag Muma konyowa. (Zab. 22:22; 40:9) En adier ni kata bed ni wasebedo ka wadhi e chokruoge kuom higini adi, pod ibiro yudo ni paro ma owete gi nyimine chiwo e chokruok, medo jiwi ahinya ka ichiko iti malong’o, bed ni gin rowere kata joma dongo.\nBAD RIWRUOK MAR OGANDA JEHOVA MANIE PINY ORIWO:\nKomiti mar Bad Ofis\nBuche mag jodongo e kanyakla\nJolendo achiel achiel\n6 En wach mane machielo mamiyo Nyasachwa jiwo ahinya mondo wachokre pile? Chokruogewa mag kanyakla, mag alwora koda mag distrikt, tiegowa mondo walend gi chir kendo mondo wanyagre gi akwede ma waromogo. (Tich 4:23, 31) Twege kaachiel gi migepe mamoko motudore gi Muma jiwo yiewa. (Tich 15:32; Rumi 1:11, 12) Puonj kaachiel gi jip mwayudo e chokruogewago kelonwa mor madier kendo miyowa “yweyo kuom ndalo mag monrwok [chandruok].” (Zab. 94:12, 13) Komiti mar Puonjo ema tayo chenro mag puonjruok e chokruoge mag jotich Jehova e piny mangima. Mano kaka wagoyo erokamano kuom chenro mitimonwa mondo mi opuonjwa e yo mong’ith e chokruogewa ma juma ka juma kuom higa mangima!\n7 Mopogore gi ber mwayudo e chokruogewagi, nitie kendo gimachielo maduong’ moloyo, mamiyo wakawo chokruogewagi mapek. Mano en wach lamo Jehova. (Som Zaburi 95:6.) En gima jaber ahinya pako Jehova! (Kol. 3:16) Owinjore ahinya pako Jehova pile ka pile kuom dhi e chokruogewa kendo chiwo paro. (Fwe. 4:11) Kare mano emomiyo ijiwowa ni “kik wawe chokruokwa kaachiel, kaka jo moko timo”!—Hib. 10:25.\n8 Be waneno chokruogewa kaka chenro moketi mondo okonywa nano nyaka chop kama Jehova kethoe piny marachni? Ka en kamano, to chokruok biro bedonwa achiel kuom gik “makare” ma waketo obed mokwongo e ngimawa kata obedo ni wadich machalo nade. (Fili. 1:10) Onego wadhi e chokruogewa duto maok wabare, mak mana kapo ni nitie gima lich ahinya manyalo miyo ng’ato obare.\nBED GI KINDA E TIJ LENDO\n9 Sama wariwo lwedo tij lendo, mano nyiso ni waluwo kaka itayowa gi riwruok mar oganda Jehova. Yesu ema nochako tij lendo kane en e pinyka. (Math. 28:19, 20) Chakre kindeno, tij lendo koda timo ji obed jopuonjre osebedo tich maduong’ ahinya e riwruok mar oganda Jehova. Gik mosetimore e ngima Jokristo ma kindegi nyiso ayanga ni malaike riwowa lwedo e tijni mondo wayud ‘joma chunygi oikore ne ngima mochwere.’ (Tich 13:48, NW; Fwe. 14:6, 7) Bad riwruok mar oganda Jehova e piny chano kendo riwo lwedo tich makendeni. Be tij lendo en achiel kuom tije madongo e ngimani?\n10 Bedo gi kinda e tij lendo konyowa siko ka wahero adiera. Par ane wach owadwa miluongo ni Mitchel, ma nosebedo jaduong’ kanyakla kuom higini mang’eny kendo painia mapile. Owacho kama: “Ahero wuoyo gi ji e wi adiera. Seche ma asomo sula moro manyien e Ohinga mar Jarito kata e Amkeni!, ajawuoro ahinya rieko koda lony mamalo ma ondikgo gasedewago.” Mitchel medo wacho niya: “Ahero dhi lendo gi gasedewagi mondo ane kaka ji rwako ote ma gesedego oting’o koda kaka anyalo miyo gibed gi gombo mar somogi. Tija mar lendo konya chung’ motegno. Omiyo ajachano mondo atim gik moko kapok adhi lendo kata bang’ kasea lendo.” Bedo modich e tijwa mar lendo e ndalogi mag giko, bende konyowa bedo joma nano.—Som 1 Jo Korintho 15:58.\nPIDH CHUNYI GI WACH NYASAYE\n11 Jehova oseikonwa buge mang’eny ma wayudoe chiemb chuny mondo mi oteg-go yiewa. Onge kiawa ni seche moko isegasomo achiel kuom bugego, ma iwacho e chunyi niya, ‘Mano e gima owinjore koda! Chal mana ka gima an ema ne Jehova ndikona wechegi!’ Nitie gimomiyo niwinjo kamano e chunyi. Jehova tiyo gi bugewagi mondo opuonjwa kendo otawa. Jehova nowacho kama: “Anapuonji kendo nyisi yo ma nidhiye.” (Zab. 32:8) Be watemo kar nyalowa mondo wasom buge duto mwayudo kendo paro matut kuom gik mwasomo? Ka watimo kamano to wabiro dhi nyime nyago olemo mabeyo kendo kindawa ok bi dok chien.—Som Zaburi 1:1-3; 35:28; 119:97.\n12 Wabiro geno bugewa ahinya kapo ni waketo e paro tich ma itimo mondo omi oikgi. Komiti mar Ndiko manie bwo Bura Maduong’, ema ochung’ne timo nonro, ndiko, pwodho weche mondiki, iko ranyisi mitiyogo, lokogi e dhok mamoko, kendo keto wechego e Websait marwa. Ofise magoyo buge nigi migawo mar oro bugego e kanyakla duto manie bwogi nyaka e kanyaklago man kuonde maboyo. Tijegi duto itimo nikech ang’o? Mondo oganda Nyasaye opidh maber gi chiemb chuny. (Isa. 65:13) Wabeduru jokinda e chamo chiemb chuny mwayudo kokalo kuom riwruok mar oganda Jehova.—Zab. 119:27.\nRIW LWEDO CHENRO MA JEHOVA OKETO\n13 Jaote Johana noneno e fweny ka Yesu oidho ambuor marachar, kendo loyo lweny mar kedo gi jogo duto mong’anyo ne Jehova. (Fwe. 19:11-15) Donge en gima jiwowa ni malaike makare kaachiel gi Jokristo mowir, kendo mosechier ma odhi e polo, bende oidho ambuoche ka gin bang’ Yesu mondo giriwe lwedo! (Fwe. 2:26, 27) Mano kaka giketonwa ranyisi maber e riwo lwedo chenro ma Jehova oketo!\n14 E yo machalo kamano bende, oganda mang’ongo riwo lwedo gi chunygi duto Jokristo mowir ma pod nie pinyka kendo matayo riwruok mar oganda Nyasaye. (Som Zekaria 8:23.) Ere kaka wanyalo nyiso ayanga ni wariwo lwedo chenro mag Jehova? Yo achiel en kuom riwo lwedo jogo matayowa. (Hib. 13:7, 17) Mano chakore gi kanyakla ma wantie. Be weche ma wawacho e wi jodongo mantie e kanyaklawa jiwo jomoko mondo omigi luor kaachiel gi tich ma gitiyo? Be wapuonjo nyithindwa omi jodongogo luor mondo gichik itgi ne paro ma jodongo chiwo? Nitie yore mamoko bende ma wanyalo riwogo lwedo chenro mag Jehova. Kuom ranyisi, be wachano kaka joot yo mwabiro tiyogo e golo chiwo masiro tij lendo? (Nge. 3:9; 1 Kor. 16:2; 2 Kor. 8:12) Be wariwo lwedo chenro mag timo ler e Od Romo? Seche ma Jehova neno kaka wariwo lwedo chenro mag riwruogni, omiyowa roho mare maler. Rohono ema miyowa teko mar nano e ndalogi mag giko.—Isa. 40:29-31.\nDAG E NGIMA MAMORO NYASAYE\n15 Ka wadwaro ni wasik ka wanano kendo luwo kaka itayowa gi riwruok mar oganda Jehova, nyaka wadag e yo mamore. (Efe. 5:10, 11) Nikech wan gi ringruok manigi richo, timbe mag Jachien kaachiel gi piny marachni miyo bedonwa matek timo gik makare. Moko kuomu owete gi nyimine, usebedo ka ukedo pile ka pile mondo udhi nyime bedo osiepe Jehova. Jehova oherou ahinya nikech kinda ma utimono. Kik chunyu nyosre! Ka wadak e ngima mamoro Jehova, wabiro bedo gi mor kendo wabiro bedo gadier ni Jehova biro riwowa lwedo.—1 Kor. 9:24-27.\nKony jomoko bende mondo ong’e ni ginyalo bedo e riwruok mar oganda Jehova\n16 Kata kamano kapo ni watimo richo moro maduong’ ang’o monego watim? Kik item pando richono. Dwar mapiyo kaka inyalo konyi. Par ane kaka Daudi nowinjo e chunye kane otemo pando richone. Nowacho kama: “Ka naling’, chokena nonyosore kaka choke ng’a moseti kuom ywakna matek odiechieng’ kodiechieng’.” (Zab. 32:3) En adier ni ka watemo pando richowa, ok wana bed gi mor to mano nyalo miyo osiep manie kindwa gi Jehova okethre. Kata kamano, ‘ng’a mahulo richone mi oweyogi, nokeche.’—Nge. 28:13.\n17 Par ane wach nyaminwa moro miluongo ni Anne. * Kane Anne pod en rawera, ne en painia mapile. Kata kamano, nochako timo timbe maok mor Nyasaye. Mano nomiyo obedo gi chuny manigi bura. Owacho kama: “Chunya nosebedo kachandore kinde duto. Ok ne amor kata matin.” Ne okawo okang’ mane? Owacho ni chieng’ moro kane en e chokruok, nowinjo kiwuoyo e wi ndiko mar Jakobo 5:14, 15. Anne nofwenyo ni dwarore okonye, omiyo ne odhi achiel kachiel ir jodongo. Koparo ndalogo, owacho kama: “Ndikogo ne chalo kaka yedhe ma Jehova thiedhogo chunywa. Mwonyo yath ok en gima yot, kata kamano othiedho tuwo. Naluwo puonj mayudore e ndikogo, kendo ne gitiyona maber.” Higini koro osekalo, to nikech teko manyien mane omede, Anne sani koro tiyone Jehova ka en gi chuny maler.\n18 Kinde duto onego wapar ni en gweth maduong’ ahinya bedo e riwruok mar oganda Jehova e ndalogi mag giko! Weuru waduto kaachiel gi joodwa, watem matek dhi e chokruoge maok wabare, walend gi kinda e alworawa, kendo wasom bugewa duto mondo okonywa. Bende, wariw lwedo jogo momi migawo mar tayowa, kendo mondo wadag e ngima mamiyo Jehova mor. Ka watimo magi duto to wabiro bedo joma luwo kaka ichiko gi riwruok mar oganda Jehova, to chunywa bende ok nonyosre.\n^ par. 17 Nying oseloki.\nNe Gichiwore Giwegi Maonge Achune e Piny Mexico\nYud Ber Chuth Kuom Somo Muma\nWe Wach Nyasaye Okonyi Kendo Ikonygo Jomoko\nSIGAND NGIMA Tij Painia Kuom Higini 50 e Alwora mar Finland\n“Ubed Gadier Kuom Weche Madwarore Moloyo”\nBe ne ing’eyo?\nText Yore mag golo buge mag digital OHINGA MAR JARITO—GOCHO MAR PUONJRUOK April 2013\nOHINGA MAR JARITO—GOCHO MAR PUONJRUOK April 2013